Nagrada “Jovan Ćirilov” umetnici Fiji Menar – Kultura – radiosabac.com\nNagrada “Jovan Ćirilov” umetnici Fiji Menar – Kultura\nOvogodišnje, dvostruko izdanje upravo završenog Bitefa, koje je još jednom potvrdilo reputaciju ovog festivala kao jednog od najvažnijih i najuglednijih na evropskoj kulturnoj i teatarskoj sceni, obeleženo je dodelom plaketa njegovim medijskim prijateljima i sponzorima.\nNa ovom događaju večeras je organizovana i dodela Specijalne nagrade „Jovan Ćirilov“, koja je na 53. Bitefu 2019. pripala slavnoj francuskoj konceptualnoj umetnici Fiji Menar za predstavu “Nemoralne priče: 1. deo – Kuća majka umetnici”.\nUručenje ove prestižne nagrade za izuzetan doprinos teatarskoj umetnosti nije bilo moguće realizovati u prvobitno predviđenom terminu zbog situacije izazvane pandemijom, ali je Fija Menar došla u Beograd po završetku ovogodišnjeg Bitefa.\nNagradu “Jovan Ćirilov” uručili su joj umetnički direktor festivala Ivan Medenica i članica žirija 53. Bitefa Olga Dimitrijević, koja je tom prilikom istakla kako Fija Menar u svom delu simbolički objedinjuje boginju Atinu kao koren zapadne civilizacije, i ikonografiju naučno fantastičnih filmova kao definišuću estetiku savremene kulture.\n– U momentu kada osećamo da je došao kraj jednog sveta, ali ne znamo šta novo dolazi, Fija Menar nas tera da mislimo o svom mestu u tom svetu – istakla je Dimitrijević.\nPrimajući nagradu, Fija Menar je izjavila da joj je velika čast da se ponovo nađe u društvu ljudi koji stvaraju neverovatan kulturni događaj kao što je Bitef, kao i da bude među francuskim umetnicima koji su u poziciji da prikazuju svoju umetnost u ovom delu Evrope.\n– Delim emociju sa svima koji su prisutni na ovom uručenju nagrade, a ona je najbliža osećaju povratka u prošlost, jer je moja predstava izvedena na Bitefu pre pandemije. U međuvremenu, u novoj situaciji, u kojoj mislimo da nam nedostaje sloboda, važno je da razmatramo nove mogućnosti za pravljenje pozorišta i da, u novom stanju u kome se čovečanstvo nalazi, ne budemo tužni – istakla je Fija Menar.\nDodeli nagrade “Jovan Ćirilov” prisustvovali su direktor Francuskog Instituta Stanislas Pjere, ataše za kulturu Francuskog instituta i Ambasade Francuske u Srbiji Katrin Fodri, Ambasador Nemačke Tomas Šib, kojima su kao prijateljima festivala uručene Plakete Bitefa.\nTradicionalne plakete dodeljene su i sponzorima i partnerima Bitefa (Grupa I&F, Erste banka, Belmedic, Halo Creative Team, hotel Neveski, vinarija Temet, Domaće kiflice, Mezestoran Dvorište…), kao i medijskim prijateljima.


BizPlaner | Šoping nedeljom - odlazi u zaborav?\nŠoping nedeljom - odlazi u zaborav?\nDa li odlazi u zaborav?\nUkoliko se nađete u Francuskoj, Nemačkoj, Poljskoj, Austriji ili Sloveniji, i poželite nešto da kupite u nedelju, najveća je verovatnoća da vam se ta želja neće ispuniti. Od skoro je ista situacija i u Crnoj Gori. U svim ovim zemljama na snazi su zakni koji ne dozvoljavaju rad trgovinama nedeljom i praznicima.\nPretpostavljamo da je oko 200.000 ljudi, na koliko se procenjuje broj onih koji nedelju provode radno u srpskim tržnim centrima i ostalim maloprodajnim objektima, sigurno veoma zainteresovano za donošenje ovakve odluke. Ako dodamo na to i članove njihovih porodica, dolazimo do brojke koja verovatno prelazi pola miliona ljudi.\nPozitivan stav prema donošenju zabrane rada nedeljom imaju i predstavnici Asocijacije slobodnih i nezavisnih sindikata. Na strani zaposlenih trgovaca je i Poverenica za zaštitu ravnopravnosti, Brankica Janković. Ona je najavila i slanje preporuke Ministarstvu trgovine koja bi trebalo da dovede do donošenja zakonske regulative ovog problema.\nKo je protiv i zašto?\nIako bi se očekivalo da poslodavci budu odlučni u nastojanjima da svaki dan bude radan, u javnost dopiru drugačije intonirane informacije. Naime većina poslodavaca se načelno slaže sa predlogom zabrane rada nedeljom, ali pod uslovom da to važi za sve. Još jedan razlog koji navodi poslodavce da razmišljaju o ovome je to što se sve češće pojavljuje problem nedostatka radne snage, o čemu svedoče brojni oglasi u kojima se nudi posao u trgovini.\nGlavni razlog koji protivnici ovog predloga iznose kao argument je moguće smanjenje profita. Međutim iz Asocijacije slobodnih i nezavisnih sindikata kažu da to uopšte nije toliko izvesno, uz ogradu da bi eventualna takva situacija bila izražena u zanemarljivim procentima. Uz to podsećaju i na to da su zarade u trgovini u proseku veoma niske, te apeluju na poboljšanje opštih uslova rada za trgovce. Rad nedeljom i praznicima bi takođe trebalo da bude dodatno plaćen, kao što je to slučaj u zemljama gde sindikati imaju značajniju ulogu u formiranju ukupnog društvenog ugovora.\nIz Ministarstva trgovine poručuju da su spremni da razgovaraju sa obe strane, ali se takođe pozivaju i na to da bi tržište trebalo da presudi u ovom slučaju. Prema njihovom saopštenju oni očekuju da bi potrošači bili nezadovoljni ovom zabranom, a argument kojim to podržavaju je da je većina ljudi orijentisana na odlazak ukupovinu vikendom, zato što tokom svojih radnih dana nemaju vremena za to.\nDa li postoji neočekivano rešenje?\nPojedine svetske kompanije razmišljaju o uvođenju radne nedelje od četiri dana. Ovo je za sada možda još uvek nedostižan san za zaposlene u našoj zemlji, ali nije sasvim nerealan. Osnovu ovog projekta čini bolja poslovna organizovanost i veća efikasnost. Ako ste sposobni da za četiri dana uradite sve što je planirano za tu nedelju, onda je sasvim ispravno zaključiti da ste zaslužili predah od tri dana. U slučaju da radnje ne rade nedeljom, vama još uvek preostaju dva dana za kupovinu. To je samo još jedna u nizu prednosti koje nam donosi savremen pristup organizaciji posla, uz pomoć svih dostupnih softverskih rešenja.


Vesti T1 za sredu 21. septembar 2016. godine (VIDEO)\n21.09.2016 - 17:30\nPogledajte centralne vesti T1 televizije za sredu 21. septembar 2016. godine...Više\nPročitaj više o Vesti T1 za sredu 21. septembar 2016. godine (VIDEO)\nVeliki broj pasa lutalica u Majdanpeku\n21.09.2016 - 09:00\nVeliki broj pasa lutalica jedan je od vodećih komunalnih problema u Majdanpeku. Samo u ovoj godini na adresu lokalne samouprave stiglo je 30 zahteva za naknadu štete zbog ujeda pasa. Ovakvi zahtevi rešavaju se uglavnom vanparničnim postupkom, pri čemu je opština u obavezi da naknadu štete, koja trenuno iznosi 40 hiljada dinara, izmiri najkasnije u roku od dva meseca. Pored zahteva neophodna je i...Više\nPročitaj više o Veliki broj pasa lutalica u Majdanpeku\nPročitaj više o Vesti T1 za utorak 20. septembar 2016. godine (VIDEO)\nUdruženje dijabetičara Majdanpek uskoro u svojim prostorijama\nUdruženje dijabetičara Majdanpek, osnovano pre dve godine, ima preko hiljadu članova i zahvaljujući lokalnoj samoupravi i Rudniku bakra Majdanpek, uskoro će dobiti stalnu prostoriju u Biznis inkubatoru. Tu će biti organizovane besplatne provere nivoa šećera u krvi, stručna predavanja i druženja, a u planu su i brojne aktivnosti namenjene najmladjima. Prva akcija uslediće već u oktobru kada će za...Više\nPročitaj više o Udruženje dijabetičara Majdanpek uskoro u svojim prostorijama\nVesti T1 za ponedeljak 19. septembar 2016. godine (VIDEO)\nPogledajte centralnu informativnu emisiju T1 televizije za ponedeljak 19. septembar 2016. godine...Više\nPročitaj više o Vesti T1 za ponedeljak 19. septembar 2016. godine (VIDEO)\nVesti T1 za petak 16. septembar 2016. godine (VIDEO)\nPogledajte centralnu informativnu emisiju T1 televizije za petak 16. septembar 2016. godine...Više\nPročitaj više o Vesti T1 za petak 16. septembar 2016. godine (VIDEO)\nVesti T1 za sredu 14. septembar 2016. godine (VIDEO)\nPogledajte centralnu informativnu emisiju T1 televizije za sredu 14. septembar 2016. godine...Više\nPročitaj više o Vesti T1 za sredu 14. septembar 2016. godine (VIDEO)\nMajdanpek spremno dočekuje grejnu sezonu\nU majdanpečkoj toplani u toku su intenzivne pripreme za početak grejne sezone, a prve količine mazuta stižu već krajem ovog meseca. U toku je promena izmenjivača toplote za donji i gornji deo grada, a vrednost ove investicije je 15 miliona dinara, rekao je za T1 televiziju Djordje Roškić, direktor toplane. S obzirom na to da su tokom leta sanirane podstanice, u kojima je prošle sezone bilo...Više\nPročitaj više o Majdanpek spremno dočekuje grejnu sezonu


Evro-desnica se udružila protiv prava žena | Autonomija\nEvro-desnica se udružila protiv prava žena\nEvroposlanici su se opredelili za alternativni tekst koji su zajednički pripremili Evropska narodnjačka stranka (EPP) i konzervativna ECR\nPoslanici desnice i ekstremne desnice su danas u Evropskom parlamentu odbacili zahtev da žene u EU dobiju opšte pravo na kontracepciju, pobačaj i veštačku oplodnju.\nTekst je trebalo da bude razmotren u oktobru, ali su njegovi protivnici – hrišćanske demokrate, evroskeptici i esktremna desnica uspeli da odlože raspravu jer pre svega ne žele legalizovanje veštačke oplodnje žena u EU.\nU spornom tekstu se brane „odgovorna seksualnost… i sloboda svake osobe da izabere da ima dete ako to želi i kada želi“, uz zalaganje za pravo svih u EU na pristup sredstvima za kontracepciju i medicinskoj intervenciji za pobačaj, a zatraženo je i seksualno prosvećivanje mladih.\n„Ovo je još tužniji dan jer je danas Međunarodni dan prava čoveka“, izjavila je evroposlanik socijalista, Belgijanka Veronik Kejser (Veronique de Keyser), a francuski evrodesničar Bruno Golniš (Bruno Gollnisch) uzvratio da je „ogavni izveštaj Eštrele konačno pregažen. Ovo je potpun uspeh!“.\nFrancuska evro-desničarka (EPP) Elisabet Moren-Šartrije (Elisabeth Morin-Chartier) je ukazala da „EU treba da se bavi onim za šta je nadležna i deluje tako da građanima donosi zajedničke vrednosti“.


Ruska kompanija ,,Mnogo Mebeli“ koja se bavi proizvodnjom tapaciranog nameštaja i ima 1.000 prodajnih salona u ovoj zemlji, planira da zakupi prostorije površine 10.000 kvadrata u HK ,,Jumko“ i za početak zaposli oko 350 radnika.\nO namerama ruskog investitora upoznato je rukovodstvo grada, a ugovor o zakupu sa menadžmentom ,,Jumka“ bi trebalo da bude potpisan u roku od 7 dana, saznajemo od pomoćnika gradonačelnika Aleksandra Stojkovića.\nOva kompanija registrovala je firmu u Srbiji pod nazivom ,,Nefa group“ i u toku je izbor menadžmenta, a uskoro će biti objavljen i konkurs za radnike.\nOčekuje se da proizvodnja počne tokom maja. Ova kompanija namerava da u narednoj godini u Slobodnoj zoni u Vranju izgradi proizvodni pogon od 30. 000 kvadrata i uposli oko 1.000 radnika, o čemu će biti potpisan sporazum sa Gradom.\n,,Nefa group“ planira da u Evropi otvori 500 salona, a u Srbiji 30.


#AutoForum2017 - Danijel Kadarjan: Neophodno je motivisati strane investitore da u Srbiji pored proizvodnih postrojenja otvaraju i razvojno istraživačke centre! : Nadlanu.com\nObjavljeno 19. mar 2017. / 13:14:49\nNa panelu "Autoindustrija kao pokretač unapređenja znanja i veština radne snage" učestvovaće i Danijel Kadarjan, asistent i naučno-istraživački radnik na Fakultetu za menadžment, sa kojim smo razgovarali u susret konferenciji:\nDo kakvih zaključaka ste došli u svojoj doktorskoj disertaciji - da li je srpska autoindustrija konkurentna?\n- „Utvrđivanje pokazatelјa konkurentnosti automobilske industrije Srbije i zemalјa Višegradske grupe“ je tema moje doktorske disertacije, koja se trenutno nalazi u završnoj fazi. Sproveli smo određena istraživanja na teritoriji Republike Srbije kao i brojne analize statističkih podataka relevantnih međunarodnih organizacija poput Međunarodne asocijacije proizvođača motornih vozila (OICA), Evropske asocijacije proizvođača vozila (ACEA), Svetskog ekonomskog foruma i Međunarodnog trgovinskog centar za proteklih 10 godina. U kontekstu definisanja konkuretnosti automobilske industrije Višegradske grupe i položaja automobilske industrije Srbije u istoj, u disertaciji smo identifikovali relevantne faktore koji utiču na rast konkuretnosti automobilske industrije u kontekstu jačanja opšte konkuretnosti nacionalne privrede.\n- Da bi obrazovni sistem u Srbiji na adekvatan način pratio inovacije u polju automobilske industrije, neophodni su nam instituti i centri za istraživanje i razvoj u oblasti automobilske industrije. Radi umrežavanja automobilske industrije i obrazovnog sistema, strategija razvoja automobilske industrije u Srbiji mora da sadrži, između ostalog, definisane potrebe radne snage kao i profile budućih kadrova. Tek nakon realizacije ovog procesa, moguće je izvršiti odgovarajuće reforme u obrazovnom sistemu radi podsticaja umrežavanja obrazovnog sistema i automobilskog sektora. Naravno, treba imati industriju koja može da zaposli školovane kadrove i raspoloživu radnu snagu. Strategije razvoja automobilskih industrija, koje su sprovele Češka i Slovačka, mogu da posluže kao odličan primer ostalim industrijama u razvoju. Vlada Slovačke je 1998. godine formirala grupu za definisanje i sprovođenje strategije razvoja automobilske industrije, i ova grupa se isključivo bavi sprovođenjem stretegije koja je podložna reformama u skladu sa aktuelnim potrebama na tržištu. Takođe, u okviru strategije razvoja automobilske industrije, nalazi se i razvoj obrazovnog sistema i umrežavanje istog sa istraživačkim centrima kompanija koje deluju na datom tržištu. Republika Češka je umrežila istraživačko-razvojne centre sa tehničkim univerzitetima u zemlji i može se reći da svaki tehničko-tehnološki fakultet u Češkoj sarađuje direktno sa više desetina razvojno istraživačkih centara raznih kompanija koje deluju u sektoru automobilske industrije u Češkoj. Neophodno je motivisati strane investitore da u Srbiji pored proizvodnih postrojenja otvaraju i razvojno istraživačke centre, koje ćemo umrežiti sa obrazovnim sistemom, radi obrazovanja kvalitetnih budućih kadrova odgovoarajućih profila, koji će direktno učestvovati u procesu stvaranja novih vrednosti.\n- Auto industrija itekako može da bude pokretač unapređenja znanja, pogotovo u zemljama u kojima automobilska industrija predstavlja najjaču privrednu granu. Putem razvojno-istraživačkih centara, instituta, razvoja saradnje obrazovnih institucija sa kompanijama u automobilskom sektoru može se podstaći unapređenje znanja kao i razvoj budućih kadrova. U datom procesu, uloga držve je veoma značajna. Država mora da obezbedi investitorima odgovarajući ambijent i uslove za osnivanjem ovakvih centara. Neophodna je strategija razvoja automobilske industrije kao i strategija implementacije date strategije. Interdiscriplinarni razvoj obrazovnog sistema u saradnji sa kompanijma u automobilskom sektoru svakako predstavlja pokretač unapređenja znanja.


Janković: ''Sve je moguće'', Vermez: ''Sledi analiza'' - Sportske.net\nJanković: ''Sve je moguće'', Vermez: ''Sledi analiza''\nNa zvaničnoj konferenciji za novinare posle 143. večitog derbija, trener Crvene zvezde podsetio da je njegov tim od ''plus 1''došao do ''minus 8'', pa veruje i da je sadašnjih ''minus 5'' dostižno. Trener Partizana izjavio da se u drugom poluvremenu ''srušila'' igra njegovog tima i dodao da je Tomić na poluvremenu osećao vrtoglavicu.\nTrener Crvene zvezde Aleksandar Janković ocenio je da je njegova ekipa sama kriva što nije imala samopouzdanja na početku večerašnjeg derbija protiv Partizana, ali da je njegove fudbalere "deblokirao" brz gol u drugom poluvremenu.\n"Sami smo krivi što nam nedostaje samopouzdanja i bodova pred ovu utakmicu, pa smo u derbi ušli u grču", rekao je Janković novinarima na stadionu Zvezde posle pobede od 3:2.\nPartizan je dva puta vodio, a Zvezda je izjednačila na početku drugog poluvremena i na kraju pobedila.\n"Partizan je namentuo igru u prvom delu i bilo nam je teško, ali u drugom nas je deblokirao brzi gol Luke Milivojevića. Dao nam je samopouzdanje i spojio nas sa publikom koja nas je nosila. Siguran sam da je derbi sa pet golova zadovoljio sve", rekao je Janković.\nZvezda je sada prišla na pet bodova zaostatka, a Janković nije direktno odgovorio na pitanje da li se Zvezda vratila u trku za titulom, ali je kazao da njegov tim više nema prava na greške.\n"U ovom prvenstvu smo, nažalost, pokazali da je sve moguće, pošto smo od 'plus jedan' došli na 'minus osam'. Ostvarili smo veliku pobedu zato što smo pobedili velikog rivala, ali svesni smo da više nemamo prava na kiks", rekao je Janković.\n"Spajić je, kao i Srđan Mijailović, dete Crvene zvezde i obojica su večeras opravdala očekivanja", rekao je Janković.\nTrener Partizana Vladimir Vermezović ocenio je da je njegov tim dobro igrao u prvom poluvremenu, ali da se to u drugom "srušilo" i čestitao je Zvezdi na pobedi.\n"Bila je otvorena utakmica sa dva različita poluvremena. U prvom smo imali šanse i kontrolisali igru, ali se u drugom to srušilo. Znali smo da je Zvezda opasna po bokovima i udarcima iz daljine, a upravo tako smo primili gol", rekao je Vermezović.\nTrener šampiona Srbije nije objasnio otkuda takav pad u igri, ali je rekao da je nekolicina fudbalera bila neraspoložena.\n"Sada nam ostaje da analiziramo zašto je došlo do pada u igri. Imali smo par igrača koji nisu bili raspoloženi, a među njima i Nemanja Tomić koji je na poluvremenu tražio izmenu zbog vrtoglavice", rekao je Vermezović.\nZvezda je prišla na pet bodova zaostatka, a Vermezović je na novinarsko pitanje da li su se crveno-beli vratili u šampionsku trku odgovorio: "Sve je moguće, ima još mnogo da se igra, videćemo šta će biti".


Аlumni - Beogradska akademija poslovnih i umetničkih strukovnih studija\nBEOGRADSKA AKADEMIJA POSLOVNIH I UMETNIČKIH STUDIJA\nAlumni asocijacija predstavlja udruženje diplomiranih studenata, a formirana je u cilju poslovnog umrežavanja, promovisanja mogućnosti usavršavanja kroz organizovanje specijalizovanih kurseva, kao i mogućnosti nastavka školovanja na specijalističkim i master studijama.\nOva Asocijacija teži da svim sadašnjim i bivšim studentima Beogradske akademije poslovnih i umetničkih studija, bez obzira na sferu interesovanja, omogući da razmenjuju iskustva kroz različite programe, događaje i druge vidove međusobne komunikacije, kako bi na taj način ostali u kontaktu i bili uključeni u dešavanja na ovoj uglednoj instituciji.\nAlumni asocijacija predstavlja neiscrpni potencijal za sve vidove saradnje, a posebno za povezivanje Akademije sa privrednim subjektima, gde su njeni diplomirami studenti zaposleni, a radi daljeg razvoja, kako same ustanove, tako i stručne prakse.\nKroz ovaj vid organizacije, diplomirani studenti Beogradske akademije poslovnih i umetničkih studija dobiće priliku da učestvuju u razvoju institucije na kojoj su se školovali, te će biti u prilici da svojim znanjem i iskustvom pomognu funkcionisanje ove važne organizacije.\nAlumni asocijacija Beogradske akademije poslovnih i umetničkih studija usmerena je ka informisanju, integraciji i razvoju usluga za svoje članove. Postojanje ove organizacije podrazumeva aktivnosti koje će:\nPospešiti razvoj saradnje Akademije sa privrednim subjektima u kojima su angažovani njeni bivši studenti.\nMotivisati članove Alumni asocijacije u kontekstu podsticanja naučno-stručnih aktivnosti.\nPodstaći učešće u međunarodnoj naučnoj i stručnoj razmeni i uspostaviti relacija sa alumni klubovima iz zemlje i regiona.\nPomoći u afirmaciji društvene uloge visokog obrazovanja, visokoobrazovanih kadrova, obrazovnih profila iz oblasti koji se izučavaju na osnovnim, specijalističkim i master studijama ove Akademije.\nČLANSTVO U ALUMNI ASOCIJACIJI\nČlanstvo u Alumni asocijaciji je besplatno.\nSvaki član Alumni asocijacije dobija personalizovanu člansku karticu uz koju će biti omogućeno besplatno korišćenje biblioteke Akademije, udžbenika, kao i usluge računarskog centra.\nSvi redovni članovi Alumni asocijacije biće ujedno i članovi skupštine Alumni asocijacije.\nIstaknutim pojedincima među članovima Alumni asocijacije, biće ponuđena zaslužena mesta u budućim formiranim organima asocijacije.


Kubanci pred Milanovčanima – GM Press\nNeukrotivi valcer, 24 sata I pas , Tabula Rasa, koreografije su kojima su se 14 članova trupe Malpaso iz Havane predstavili milanovačkoj publici. Dobra energija I još bolji nastup dobili su višeminutni aplauz publike koja je imala zadovoljstvo da prisustvuje nastupu.\n-Rekao bih da su sva tri nastupa veoma dobro prihvaćena i publika ih je pozdravila burnim ovacijama, kako u Beogradu, Novom Sadu tako I ovde, voleli bi smo da dodjemo ponovo. Neverovatno smo dobro prihvaćeni, osećamo se kao kod kuće. Verujem da postoje zajedničke tačke između publike u srbiji I na Kubi. Ovde je takođe bio poseban doživljaj, jer je publika autentična, poseduje nešto što su igrači osetili I na to su odreagovali – rekao je za GM PRESS Fernando Saez, direktor trupe Malpaso.\nFOTO/Fernando Saez, direktor trupe Malpaso\nZa organizaciju Festivala igre u trenutku kada su širom Evrope gotovo sve manifestacije obustavljene , bilo je potrebno mnogo entuzijazma I hrabrosti. Prema rečima Aje Jung, direktorke beogradskog Festivala igre čitava organizacija zahtevala je veliki trud I rad, uz danonoćnu strepnju jer je kompletan process veoma složen. Sam dolazak kubanaca bio je olimpijski marathon, prepun problema I iskušenja.\nGM PRESS/Aja Jung, direktor Beogradskog festivala igre\n-Iskustvo koje nosim iz Gornjeg Milanovca je prelepo, posle dva projekta, večeras smo ovde sa trećim i smatram da je od svih događaja koji smo doneli pred vašu publiku najteži I najkompleksniji. Videlo se to večeras I po reakciji gledalaca jer su videli koreografije koja potpisuju tri izuzetno važna I poznata koreografa sa tri strane sveta, iz Kanade, sa Kube i iz Izraela – istakla je Aja Jung.\nFestival igre ove godine činiće prolećni I jesenji deo u okviru koga će ove godine nastupiti trupe iz Nemačke, Amerike I Francuske.\nOpširniji izveštaj možete pogledati u Centralnoj informativnoj emisiji Dan, na programu TV GM PLUS u 18:30 i 20:00.\nTags: Aja Jung, direktor beogradskog festivala igre, fernando saez, havana, kuba, malpaso\nServsine informacije za četvrtak 8. april 2021. godine


Završen projekat sanacije čvorišta u Plandištu - eVršac\nPosle završetka prve i druge faze sanacije čvorišta vodovodne mreže u naselju Plandište, a nakon Vaskršnjih praznika, završena je i treća faza ovog projekta.\nSredstva za realizaciju ovog kapitalnog projekta obezbeđena su od strane Uprave za javna ulaganja APV u ukupnom iznosu od 36 miliona, za sanaciju 41 čvorišta od ukupno 97 koliko ih ima u naselju Plandište.\nU trećoj, ujedno završnoj fazi sanacije ovog dela čvorišta podrazumeva se izgradnja i postavljanje šahtova i čepova na vodovodnim cevima. Ovo je jedan od najvećih projekata koji se izvodi u Opštini Plandište i ima nemerljiv značaj za sve stanovnike naselja Plandište, istakao je predsednik Opštine Plandište, Jovan Repac.\nVodovodna mreža u Plandištu izgrađena je pre više od 40 godina i vremenski uslovi su uticali na sleganje tla i opadanja kvaliteta vode, stoga su ovi radovi krajnje nužni kako bi se podigao kvalitet isporuke vode na željeni nivo – nastavio je Repac.\nZa nastavak realizacije projekta i zamenu preostalih čvorišta sredstva su obezbeđena od strane Pokrajinskog sekretarijata za poljoprivredu vodoprivredu i šumarstvo u ukupnom iznosu od 20 miliona dinara, dok će Opština Plandište iz budžeta obezbediti preostalih 10 miliona dinara.\nNakon završetka radova na sanaciji svih 97 čvorišta u naselju Plandište, planira se sanacija čvorišta i u naseljima Margita i Velika Greda. Trenutno se radi na izradi projektno tehničke dokumentacije i verujem da ćemo uskoro putem konkursa obezbediti i sredstva za sanaciju čvorišta i u ovim naseljenim mestima, izjavio je predsednik Opštine Plandište Jovan Repac.


Vlasnik Amazona i Vašington posta kupuje i CNN? | Kodex.ME\nBezos treba da izdvoji 10 milijardi dolara\nPažnju najbogatijeg čovjeka na svijetu Džefa Bezosa navodno je privukao CNN i to usred najave da bi njegov vlasnik AT&T mogao da ga proda zbog duga.\n28. 10. 2020 - 17:57 Autor: M. B.\nBezos, koji je šef Amazona i vlasnik Vašington Posta, predmet je "prilično vrućih i teških" spekulacija i "neobuzdanog" brbljanja sa Volstrita, navodi britanski Dejli mejl.\nOvaj 56-godišnjak vreijdan 193 milijarde dolara trebalo bi da izdvoji oko 10 milijardi dolara za pomenutu medijsku kompaniju, ali najviši predstavnici Republikanske stranke već su se negativno izjasnili protiv bilo kakve kupovine tog tipa. Konzervativni političari zabrinuti su rastućim uticajem Silicijumske doline u Vašingtonu, dodaje se u tekstu britanskog portala, prenosi B92.\nAT&T opterećen je dugom od 30 milijardi dolara, a njegove akcije su ove godine pale za više od 31 odsto. CNN je imovina koja bi mogla da se otpiše u teškim mjesecima koji su pred nama, naveli su analitičari za Foks Biznis.\nS druge strane, Amazonova dobit je eksplodirala otkako je nastupila pandemija - cijena njegovih akcija porasla je za 50 odsto od marta, pošto su ljudi bili primorani da kupuju putem interneta.\nOsim što pokušava da se izvuče iz dugova, za AT&T se takođe smatra da preispituje proizvodnju sadržaja u svojim medijskim mrežama i da želi da se distancira od bilo čega "kontroverznog".\nPodsjetimo, Vašington Post koji je nekada bio u vlasništvu kompanije Nash Holdings, dospio je u ruke Bezosu 2013. godine kada ga je kupio za 250 miliona dolara.


Edita Tahiri demantuje da se danas u Briselu razgovaralo o ZSO – Balkanekspresrb.rs\nU saopštenju Upravljačkog tima za uspostavljanje ZSO -a, dostavljenog ranije danas medijima, navodi se da su kosovski predsednik Hašim Tači i premijer Isa Mustafa doneli odluku o otpočinjanju rada na izradi Statuta i uspostavljanju Zajednice srpskih opština, i da su četiri srpska člana tog tima predstavljeni danas u Briselu\nKOSOVSKA ministarka Edita Tahiri demantovala je vest koja se danas pojavila u medijima, da se navodno u Briselu raspravljalo o pitanju Zajednice opština sa srpskom većinom na Kosovu, kao i o navodnom osnivanju Upravljačke grupe za Zajednicu, saopšteno je iz Vlade Kosova.\nU saopštenju Upravljačkog tima za uspostavljanje ZSO -a, dostavljenog ranije danas medijima, navodi se da su kosovski predsednik Hašim Tači i premijer Isa Mustafa doneli odluku o otpočinjanju rada na izradi Statuta i uspostavljanju Zajednice srpskih opština, i da su četiri srpska člana tog tima predstavljeni danas u Briselu.\nTahirijeva je potvrdila da ona boravi u Briselu gde se održava najnovija runda tehničkog dijaloga sa Beogradom, ali da na dnevnom redu nije Zajednica, već kako je ranije saopštila, sloboda kretanja, tačnije reciprotitet u tablicama vozila, katastar, diplome, ocena radova na revitalizaciji mosta na Ibru u Mitrovici i za 13. septembar je predviđen dijalog o državnom telefonskom kodu za Kosovo.\n“Dezinformacije koje su došle iz Srbije, da je navodno formirana radna grupa ili Upravljačka grupa, želim reći da je to još jedna laž Srbije, jer je Upravljačka grupa osnovana 2013. godine prema Briselskom sporazumu i tu grupu je osnovalo Ministarstvo za lokalnu samoupravu Republike Kosovo”, rekla je ministarka Tahiri, dodajući da ta grupa nije formirana od strane predsednika Kosova ili premijera, kao što se kaže u saopštenju Vlade Srbije.\nEdita Tahiri je rekla i da Vlada Srbije manipuliše Upravljačkom grupom, koju je dovela u Brisel i pokušala da ostvari sastanke u Evropskoj uniji.\nMinistarka je istakla kako članovima Upravljačkog tima nije dozvoljeno da uđu u zgradu Evropske unije, jer EU uzima u obzir da ZSO nije na dnevnom redu dijaloga. Kosovski uslovi za razgovor o Zajednici su, po njenim rečima, dobijanje međunarodnog državnog telefonskog koda za Kosovo, nezavisnost elektro mreže, kao i uklanjanje barikada na mostu u Mitrovici što je već učinjeno.\nŠefica kosovskog pregovaračkog tima je dodala i da ta Upravljačka grupa još nije dobila mandat da počne sa radom, zato što ta grupa nije jedina koja će raditi na izradi statuta Zajednice, već će u grupi biti predstavnici Vlade, OEBS-a i EU i ovlašćenje za početak rada daje Vlada Kosova, a ono još nije dato jer nisu ispunjeni uslovi kosovske strane.(AA) ♦\nTagsBrisel Edita Tahiri ZSO


Ministarstvo ekonomije i Program Ujedinjenih nacija za razvoj (UNDP) nastavljaju saradnju u realizaciji projekta Unapređenje konkurentnosti privrede u Crnoj Gori, koji se kontinuirano sprovodi od 2014. godine. Podrška razvoju sektora privrede, procesa strateškog planiranja razvoja jedinica lokalne samouprave, kao i razvoja nacionalnog brenda, biće i ove godine u fokusu zajedničkog projekta Ministarstva ekonomije i UNDP, za koji je opredijeljeno 112.000 eura.\nTri direktorata u Ministarstvu ekonomije, i to Direktorat za investicije, razvoj malih i srednjih preduzeća i upravljane EU fondovima, Direktorat za razvoj i Direktorat za razvoj nacionalnog brenda i zaštitu potrošača, opredjelili su finansijska sredstva u iznosu od 85.000 eura, dok će ukupan budžet za realizaciju projekta sa kontribucijom UNDP-a iznositi 112.000 eura za 2019. godinu.\nCilj projekta je jačanja sektora mikro, malih i srednjih preduzeća i preduzetnika, kao i klastera, unapređenje saradnje sa jedinicama lokalne samouprave i njihovog planiranja razvoja na strateški način i unapređenje konkurentnosti države i njene bolje vidljivosti i prepoznatljivosti na inostranom tržištu.\nRezultati realizacije projekta prethodnih godina, koji se odnose na podržane privredne subjekte, postignutu veću transparentnost državnog aparata, tačnije modela finansijske i tehniče podrške koje realizuje Ministarstvo ekonomije, kvalitetno izrađene Strateške planove razvoja lokalnih samouprava, dali su dobru osnovu za nastavak realizacije projekta. I ove godine nastaviće se sa realizacijom navedenih aktivnosti, uz otvorenu mogućnost da se njihov broj proširi, u skladu sa zahtjevima i prijedlozima privrednih subjekata i lokalnih samouprava, kao krajnjih korisnika podrške.


SAD: Spor oko legalizacije marihuane\nNekoliko vrsta marihuane izloženo u radnji u Denveru, Koloradu\nBivši zvaničnici predviđaju da će administracija predsednika Obame ili zaustaviti inicijativu ili će se suprotstaviti zakonima na sudu\nFederalni zvaničnici uglavnom nisu komentarisali inicijative za legalizaciju marihuane o kojima se glasalo na proteklim izborima 6. novembra. Za primenu zakona koji su prošli u Koloradu i Vašingtonu biće potrebno vreme. Državni zakonodavci moraju da odrede pravila za prodaju, distribuciju i oporezivanje. Bivši federalni zvaničnici u oblasti kontrole opojnih droga veruju da inicijative koje su dobile većinu na glasanju, a u suprotnosti su sa federalnim zakonom, neće opstati.\nIstorijski trenutak za zagovornike legalizacije marihuane u Sjedinjenim Državama. Države Kolorado i Vašington legalizovale su posedovanje i prodaju marihuane za odrasle u rekreativne svrhe. Ti zakoni doveli su obe države u situaciju da imaju zakon o opojnim drogama, koji ne odgovara federalnom. Morgan Foks je direktor za komunikacije u projektu za legalizaciju marihuane.\n„Građani Kolorada i Vašingtona odlučili su da stvar uzmu u svoje ruke. I oni su ustanovili da zabrana nije delotvorna“.\nKritičari trenutne zabrane marihuane navode da zakon neće sprečiti nikoga da koristi tu opojnu drogu i da to prouzrokuje ogromne izdatke, zbog sudskih troškova i pritvaranja. Prema podacima Federalnog istražnog biroa, svake godine 750 hiljada ljudi bude uhapšeno zbog posedovanja marihuane, što donosi troškove od 40 milijardi dolara. Džesmin Tajler, direktorka javnih poslova u Alijansi za legalizaciju opojnih droga, upoređuje zabranu marihuane sa zakonima koji su zabranjivali upotrebu alkohola u Americi dvadesetih godina prošlog veka.\n„To je isto strahopoštovanje koje smo videli i prilikom ukidanja zabrane alkohola. Ljudi su znali da zabrana sama po sebi, izazva više štete i da je jednostavno nedelotvorna“.\nDan posle izbora, američki Sekretarijat za pravosuđe saopštio je da je upoznat sa rezultatima glasanja za pomenute inicijative, ali nije naveo kako će odgovoriti na njih. Međutim, u saopštenju jeste rečeno da će primena federalnog zakona o opojnim drogama ostati nepromenjena.\nStručnjaci kažu da bi primena federalnog zakona mogla da bude politički neprijatna za administraciju predsednika Obame, s obzirom da je više građana Kolorada glasalo je za inicijativu za legalizaciju marihuane nego za njegov drugi mandat. Istraživanja javnog mnjenja na nacionalnim nivou, pokazuju da većina Amerikanaca podržava legalizaciju marihuane, a Džesmin Tajler kaže:\n„Mislim da je broj ljudi koji je glasao do sada najveći i da je on postojano rastao tokom poslednjih deset godina. I kada razmatrate o glasovima podrške ze legalizaciju medicinske marihuane i marihuane, ne možete više da ih ignorišete“.\nBivši zvaničnici za kontrolu opojnih droga smatraju da će pobeda kratko trajati. Oni predviđaju da će administracija predsednika Obame ili zaustaviti inicijativu ili će se suprotstaviti zakonima na sudu.


Polovina muškaraca u zapadnoj Evropi ima zajedničkog pretka - Domino magazin\nPolovina muškaraca u zapadnoj Evropi ima zajedničkog pretka\nJedan jedini tip\nNjegov identitet je misterija, ali naučnici veruju da je on osnivač plemićke loze koja se kasnije proširila po Evropi. Oni su sa sobom doneli tehnološki napredak, kao što su metalna oruđa, zaprežna kola, piše britanski Telegraf a prenosi Blic.\nDr Kris Tajler Smit iz Instituta Velom Trast Sandžer istakao je da genetika ne može sa sigurnošću da odgovori na pitanje šta se zapravo desilo, ali je poznato da je jedan mali broj plemića kontrolisao reprodukciju i upravljao stanovništvom.\n„Polovina evropske populacije vodi poreklo od jednog čoveka. Možemo samo da nagađamo šta se zapravo desilo, Najbolje objašnjenje je da je takvo stanje posledica napretka tehnologije koja je bila pod kontrolom malog broja ljudi.“ Rezultati pokazuju nagli porast stanovništva nekoliko puta tokom istorije, a prva ekspanzija zabeležena je pre 55.000 godina.\nMoguće je da je broj stanovnika rastao jer stanovništvo išlo u osvajanje novih plodnih oblasti, a i tadašnji tehnološki napredak je u mnogome pomogao.\nDr Tajler Smit koji je predvodio istraživanje kaže da ključni događaji, poput migracije iz Afrike, mogu da objasne porast stanovništva u nekoliko navrata.\nY hromozom i složene DNK promene otkrivaju „oca“ iz bronzanog doba\n„Dvokolica, oruđe i oružje od metala i rat, sve su to faktori na osnovu kojih se istraživanje može nastaviti.“ U Istraživanju se analiziraju razlike Y hromozoma kod 1200 muškaraca iz 26 različitih nacija, odnosno iz svetskih podataka koji su sakupljeni u projektu Hiljadu genoma. U to istraživanje je uključeno 42 naučnika sa četiri kontinenta.\nDr Dejvid Poznik sa Univerziteta Stanford u Kaliforniji objašnjava da su naučnici identifikovali više od 60.000 mesta gde je jedan DNK hromozom zamenjen drugim kod muškaraca današnjice, a otkriveno više hiljada složenih DNK promena.\nPromene Y hromozoma se koriste kako bi se saznalo više o životima naših predaka. Y hromozom se prenosi samo sa oca na sina i daju stručnjacima uvid u to čime su se bavili tadašnji muškarci, kao što su na primer lov ili sakupljanje u polju. Tim naučnika je koristio podatke o 1.200 hromozoma kako bi napravili porodično stablo koje pokazuje da svi oni u srodstvu. Kao što se očekivalo, svi oni vode poreko od njednog čoveka koji je živeo pre 190.000 godina. Međutim, na jednom delu to stablo je toliko bilo razgranato na jednom mestu, što je ukazivalo na još dalje pretke.\nDr Jali Ksue objašnjava da ovo istraživanje pokazuje porast broja muškaraca koji nosi određeni tip Y hromozoma i to za samo nekoliko generacija.\nNajraniji porast populacije se odigrao pre 50.000 do 55.000 godina širom Azije i Evrope i to ubrzo nakon što je homo sapiens migrirao iz Afrike. Poslednji veliki porast broja stanovnika zabeležen je pre 15.000 godina u Americi.\n„Naše istraživanje se u potpunosti podudara sa teorijom o Africi. Uvideli smo da su nosioci Y hromozoma rodom iz Afrike i da su proširili po Evropi i Aziji pre 50.000 i 55.000 godina. Naši podaci ukazuju i protok gena između Afrike i okolih regiona u Aziji pre 50 i 80.000 godina“, naveo je Atjler Smit.\nNa osnovu stabla o poreklu hromozoma može se zaključiti o migracijama u podsaharskoj Africi, zapadnoj Evropi i južnoj i istočnoj Aziji i to u periodu od 4.000 i 8.000 godina pre nove ere.\nPrethodne studije su pokazale porast stanovnika u nekoliko geografskih područja pre 10.000 godina koji su povezani sa poljoprivrednom i širenjem kulture Bronzanog doba. Tako se može utvrditi da je jedan broj muškaraca sa R1B Y hromozomom naselio Zapdnu Evropu, što se može povezati sa razvitkom oružja za ratovanje i prevozom.\nPrethodni članak Na ovom voću i povrću ima najviše pesticida\nSledeći članak Šta kada bismo svi skočili u istom trenutku?


► SDS: Ministar neka odgovori na sporna pitanja o smrti mladića\nSrpska demokratska stranka (SDS) pozvala je danas ministra unutrašnjih poslova Republike Srpske Dragana Lukača da, umesto što bez ikakvog osnova optužuje opoziciju da kriminalizuje MUP RS zbog, kako je naveo, ponovne reforme polcije u BiH, odgovori na sporna pitanja u vezi sa smrću 21-godišnjeg mladića iz Banjaluke Davida Dragičevića, koja je izazvala bunt građana.\nSDS, najjača opoziciona stranka u RS, zatražila je od ministra policije da odgovori na pitanje "ko je naredio da predstavnici MUP RS održe konferenciju za novinare 26. marta, dva dana posle pronalaska tela mladića, na kojoj se pokušala sakriti istina o misterioznoj smrti Davida Dragičevića".\nNa toj konferenciji za novinare načelnik Uprave za organizovani kriminal MUP RS Darko Ilić rekao je da se mladić, u noći nestanka, potukao sa trojicom drugih mladića u gradu, potom opljačkao jednu kuću, "pojeo burek", a onda nesrećnim slučajem završio u rečici Crkvena.\nRoditelji Davida Dragičevića tvrde da je mladić 18. marta otet, potom nekoliko dana mučen, a onda udavljen i bačen u Crkvenu.\nPokrenuta je fejsbuk grupa "Pravda za Davida", koja trenutno broji više od 240 hiljada članova, a na banjalučkom Trgu Krajine od 26. marta se svako veče u 18 časova održavaju skupovi pod nazivom "Pravda i istina za Davida".\nSDS je od ministra policije zatražio odgovor - zbog čega je telefonom pozvao okružnog javnog tužioca i tražio od njega da što pre okonča istragu i da li je znao da je to protivzakonito.\n"Zašto je ministar pre konačne tužilačke odluke izjavio kako "ne postoje ni najmanja indicija da se radi o ubistvu" Davida Dragičevića. Zašto nije urađena hemijska i mikrobiološka analiza vode iz pluća Davida Dragičevića", naveli su u saopštenju SDS.\nSDS je upitao ministra policije da li će obelodaniti kompletno veštačenje spornog snimka sa kamera, prema kojima David Dragičević navodno ulazi u opljačkanu kuću, čija je verovatnoća, kako je rekao Lukač, 80 posto.\n"Umesto da odgovori na ova pitanja, Lukač bez ikakvog osnova priča o reformi policije koje nema i koje ne može biti i na koju niko niti jednom rečenicom nije pozivao. Lukačeve dimne bombe ne mogu više nikoga uplašiti", ističe se u saopštenju. SDS je pozvala Lukača da odgovori na pitanja koja mu iz dana u dan postavljaju građani Republike Srpske i porodica Davida Dragičevića, ističući da "nikakve tužbe i optuživanja ne mogu zameniti odgovore".\nLukač je najavio tužbu protiv oca ubijenog mladića Davora Dragičevića i blogera Slobodana Vaskovića i Borislava Radovanovića, zbog, kako je naveo, njihovih tvrdnji da on i pojedinci iz vrha RS zataškavaju ubistvo Davida Dragičevića.\nLukač je takođe optužio SDS i predsednika te stranke Vukotu Govedaricu da su, zajedno sa bošnjačkim strankama, učesnici projekta kriminalizacije MUP RS, čiji je krajnji cilj ponovna reforma polcije u BiH.\nLukač je odbacio i tvrdnje predsednika SDS-a da u MUP-u RS postoji "zemunski klan" i da je "narod izgubio poverenje u institucije RS."


Drugoligaši zainteresovani za Akpoma – Arsenal Serbia\nDrugoligaši zainteresovani za Akpoma\nKako javlja Tajms, trio drugoligaških ekipa: Kardif Siti, Fulam i Brentford su zainteresovani da u svojim redovima vide Čubu Akpoma. U pitanju bi bila pozajmica do kraja sezone.\nMladi napadač je pružio dobre partije u predsezoni, ali, očekivano, za njega nema mnogo mesta pored mnogo iskusnijih napadača koje Venger ima na raspolaganju. Poslednji put je zaigrao u pobedi od 4 – 0 nad Notingem Forestom, a zbog povrede leđa nije igrao ni za mlađe kategorije sve do prošle nedelje.\nNa početku sezone napadačke opcije pred Vengerom su bile tanke – Žiru je bio na produženom odmoru zbog EP, Velbek van stroja zbog povrede, a Lukas Perez nije ni bio u klubu na samom početku sezone… Uzevši sve ovo u obzir, jasno je zašto AV nije želeo da Akpoma prosledi na pozajmicu već tada, ali sada, kada je zdravstveni bilans bolji, a napadači daju golove, taj potez ima mnogo više smisla.\nAkpom je prošlu sezonu proveo na pozajmici u Hal Sitiju, takođe igrajući u Čempionšipu.\nKategorije Vesti Oznake Akpom, Čuba, pozajmica Kretanje članaka\nRoma želi da zadrži Šćesnog


Žutim prslucima se suprotstavili Crveni šalovi | Skandalozno\nKONTRAUDAR u Francuskoj: Žutim prslucima se suprotstavili Crveni šalovi – FOTO\nStotine ljudi sa crvenim šalovima oko vrata marširalo je danas ulicama Pariza radi “odbrane demokratije i institucija” i u znak protesta protiv nasilja i vandalizma koji su počinjeni tokom dvomesečnih antivladinih demonstracija pokreta pod nazivom “Žuti prsluci“.\nOko 10.500 ljudi sa crvenim šalovima šetalo je danas po kiši od Trga Nasion do Trga Bastilje, saopštila je pariska policija, dok su organizatori prethodno izrazili nadu da će na ulice izaći najmanje 10.000 ljudi, prenose francuski mediji.\nOkupio se veliki broj ljudi – foto: Tanjug/AP\nUčesnici kontraprotesta u vrhu povorke skandirali su “Da demokratiji, ne revoluciji“, noseći transparent s porukom “Stop nasilju“, dok su ostali držali francuske zastave, a neki i evropske, prenosi “Figaro“.\nMarširali su protiv Žutih prsluka – foto: Tanjug/AP\nInicijator današnjeg marša je inženjer iz Tuluza Loran Sulije, koji je polovinom decembra putem Fejsbuka pokrenuo ideju o tome, a potom su mu se pridružili “Crveni šalovi“, grupa osnovana krajem novembra u znak protesta protiv blokada koje svake subote postavljaju ljudi u žutim prslucima.\nŽuti prsluci su svoj protest održali juče – foto: Tanjug/AP\n– Ne delimo sve zahteve s pokretom “Žutih prsluka”, na primer zahteve za svrgavanje vlade i brutalne napade na institucije – rekao je Loran Senji, član centrističke partije francuskog predsednika Emanuela Makrona, Republika u pokretu, prenosi AP.\nCrveni šalovi nisu za svrgavanje vlade – foto: Tanjug/AP\n“Crveni šalovi” su organizovali marš u trenutku kada fenomen “Žutih prsluka” postaje sve kontroverzniji, a za mnoge od učesnika današnjih kontraprotesta prekretnica je bila šteta pričinjena Trijumfalnoj kapiji u Parizu tokom demonstrancija u decembru.\nOni su danas šetali protiv nasilja – foto: Tanjug/AP\nU Parizu je i danas bila gužva u centru grada – foto: Tanjug/AP\nBudite prvi sa komentarom na članku "KONTRAUDAR u Francuskoj: Žutim prslucima se suprotstavili Crveni šalovi – FOTO"


Boško Obradović podneo krivičnu prijavu protiv Aleksandra Vučića - Infobrif\nBoško Obradović podneo krivičnu prijavu protiv Aleksandra Vučića\nObjavljeno 10.09.2019. u 15:42\nPredsednik Dveri Boško Obradović je u Višem javnom tužilaštvu u Beogradu predao krivičnu prijavu protiv predsednika Srbije Aleksandra Vučića „zbog sumnje da je izjavama datim prilikom posete američkih senatora, a u vezi sa KiM, prekršio članove 305, 306, 307 i 320 Krivičnog zakonika RS“, izveštava N1.\nObradović je rekao da je, prilikom posete senatora iz SAD, Vučić je pokazao da je „politika aktuelne vlasti ugrožavanje teritorijalne celine države Srbije, što je po članu 307. Krivičnog zakonika krivično delo“.\n„On je istakao da je spreman da prizna nezavisno Kosovo ako dođe do kompromisnog rešenja. Krivični zakonik ne poznaje nikakve uslove pod kojima je dozvoljeno ugrožavanje nezavisnosti Srbije iz čl. 305, priznanje kapitulacije ili okupacije iz čl. 306, ugrožavanje teritorijalne celine iz člana 307 ili pripremanje dela protiv ustavnog uređenja i bezbednosti Srbije iz čl. 320 KZ“, rekao je Obradović.\nLider Dveri je dodao da je ova Vučićeva izjava „samo kontinuitet kršenja Ustava od strane predstavnika aktuelne vlasti“.\n„Podsećam da smo već podneli krivičnu prijavu protiv ministra (Aleksandra) Vulina, zbog njegovih izjava o razgraničenju i da smo reagovali i povodom nedavnog njegovog intervjua u Večernjim novostima, u kom takođe poziva na razgraničenje. I Vučiću ovo nije prvi put. Svi se sećamo njegovih izjava da se zalaže za razgraničenje“, rekao je Obradović.\nOn je istakao da „obični građani imaju slobodu da se politički zalažu za šta god hoće“, ali da su predsednik države i ministri dužni da štite Ustav, a ne da pozivaju na njegovo kršenje.\n„Njihova reč ima znatno veću težinu u smislu političkog pravca i odluka države Srbije, i zato ovakve njihove izjave spadaju u dela kažnjiva Krivičnim zakonikom“, rekao je Obradović.\nBoško Obradović kazao je da je kod predloga lidera Liberalno demokratske partije (LDP) Čedomira Jovanovića o formiranju „predizborne vlade“ neprihvatljiva samo klauzula koja se odnosi na to da ona bude formirana momentom raspisivanja izbora.\nŽivković: Izbori prvi korak da sprečimo Vučića da postavlja…\nOn je kazao da smatra da je prelazna tehnička vlada najbolji garant toga i da je spreman da čuje i druge predloge, mada, kako je istakao, misli da je prelazna tehnička vlada najbolji predlog,“jer Aleksandru Vučiću i Srpskoj naprednoj stranci više niko normalan u Srbiji ne može da veruje na reč“.\nOn je kazao da veruje će se na okruglim stolovima na Fakultetu političkih nauka u Beogradu o izbornim uslovima dogovoriti „vlast i lažna opozicija oličena u Vojislavu Šešelju i Nenadu Čanku“.\n„Bilo kome drugom ko je spreman na tu vrstu dogovora sa aktuelnom vlašću, on od tog trenutka postaje takođe lažna opozicija“, poručio je Obradović.\nOn je kazao i da će se videti „da li Čedomir Jovanović želi da se vrati u opoziciju svojim predlogom prelazne vlade ili će i taj predlog služiti samo za zamajavanje javnosti u dogovoru sa Aleksandrom Vučićem“.\nAleksandar VučićBoško ObradovićČedomir JovanovićIzboriKosovoKrivična prijava\nSzS: Nećemo na lažne izbore – ni na KiM, ni u ostatku Srbije\nŽivković: Izbori prvi korak da sprečimo Vučića da postavlja ministre\nTači: Građani Kosova su najevropskiji i proamerički narod\nAleksić: Vlast planira novo zaduženje od 207 miliona evra\nVulin: Plan je da se Republika Srpska pretvori u praznu…\nNazad\tNapred 1 od 13.733


UN, senka talibana utišala glas Avganistana pred Generalnom skupštinom - Izazov\nRadio-televizija Srbije\t 27. septembra 2021. 17:36\nIzačai se povukao sa liste govornika u Generalnoj skupštini UN u nedelju kasno uveče, čime je okončana nekoliko dana duga rasprava o predstavniku Avganistana na svetskom političkom forumu.\nIstovremeno, postalo je jasno da ni talibani neće moći da govore pred Generalnom skupštinom, pošto je zahtev da se novi ministar spoljnih poslova Amir Kan Mutaki naknadno uvrsti na listu govornika u sedište UN u Njujorku "stigao prekasno".\nIzačai je od obraćanja ostatku sveta odustao samo nekoliko sati pre nego što je trebalo da se popne na binu najvećeg svetskog političkog foruma, ali nije objasnio zbog čega se odlučio na takav potez.\nU avgustu, Izačai je, govoreći pred Savetom bezbednosti UN zatražio nastavak sankcija protiv talibana, nazivajući ih "varvarima koji uništavaju Avganistan i predstavljaju pretnju svetskoj bezbednosti".\nMesec dana kasnije, talibani su u potpunosti preuzeli vlast u Avganistanu, a najznačajniji zvaničnici dotadašnjih vlasti razbežali su se po svetu još pre nego što je poslednji američki avion poleteo sa piste kabulskog aerodroma.\nDiplomate u Njujorku su očekivale da Izačai, ukoliko se pojavi za govornicom, ponovi ove pozive, ali je u poslednji čas odustao od obraćanja Generalnoj skupštini.\nIstovremeno, zahtev talibana da se njihov ministar spoljnih poslova pojavi u Njujorku naišao je na oštar otpor Nemačke koja je ocenila da talibani "pokušavaju da naprave besmislenu predstavu" od skupa na Ist Riveru.\nBerlin, suštinski, smatra da talibani nemaju šta da traže u UN sve dok se jasno ne distanciraju od terorističkih grupa, poput Al Kaide i ne izjasne o budućnosti ljudskih prava u Avganistanu.\nAmerička invazija na Avganistan 2001. godine počela je pošto su tadašnji talibanski lideri odbili da izruče Osamu bin Ladena i ostale lidere Al Kaide odgovorne za napade na Njujork i Vašington.\nZahtev talibana naišao je na hladan prijem i u Rusiji, pa je šef diplomatije te države Sergej Lavrov rekao da "priznanje talibana nije na dnevnom redu" svetske organizacije, čime je suštinski sudbina njihovog zahteva bila zapečaćena.\nZakasneli zahtev talibana\nNemačko protivljenje i ruska nezainteresovanost, suštinski, dali su komitetu za akreditacije UN dovoljno vremena da odluči ko će u budućnosti predstavljati Avganistan u sedištu svetske organizacije.\nOd kada su talibani, prošle sedmice, predali zahtev da se njihov šef diplomatije pojavi pred Generalnom skupštinom, politički pritisak bio je prebačen na komitet za akreditacije, ali je devetočlano telo od samog početka upozoravalo da neće biti dovoljno vremena za donošenje tako osetljive odluke.\nKomisiju čine diplomate iz Sjedinjenih Država, Rusije, Kine, Bahama, Butana, Čilea, Namibije, Švedske i Sijera Leonea.\nDo sada je Avganistan u Ujedinjenim nacijama predstavljao Izačai, koga je na mesto predstavnika pri UN postavio sada već bivši predsednik Ašraf Gani.\nIzačai je, prema rasporedu koji je načinjen pre nego što su talibani postavili novog ambasadora, trebalo da se obrati Generalnoj skupštini u ponedeljak, odnosno poslednjeg dana zasedanja.\nIako je nastup predstavnika bivše vlade u velikoj meri besmislen, diplomate iz Indije smatrale su da Izačaiju treba dozvoliti da se obrati Generalnoj skupštini.\nDodatnu prepreku talibanskoj molbi da govore pred Generalnom skupštinom UN predstavlja činjenica da njihovu vladu, do sada, nije priznala nijedna država.\nKo ima 5.000 evra za putovanja i da li je to znak da taji porez\nSredstva za kupovinu opreme „planula“, građevinske firme…\nOsuđen bivši direktor Uprave za agrarna plaćanja\nRasplamsava se kriza između Brisela i Varšave, „upereni…\nMatić: Neće biti produženja Uredbe o zamenskim vaučerima, grčke…\nPočelo čišćenje „istorijskog“ otpada u fabrikama širom…\nMišković zatražio od Apelacionog suda presudu na osnovu dokaza\nPrevozio 60 jakni u „pasatu“, carinici sumnjaju da su…\nPlaćaju ih „suvim zlatom“, ali u zanatlije niko neće\nKorona ne posustaje, a očekuje se i teška sezona gripa\nBerbel Bas iz SPD nova predsednica Bundestaga\nRužić i Žofre: EU u reformu obrazovanja u Srbiji uložila više od 100…


NA SAJMU U KAVALI I OVE GODINE UČEŠĆE PRIVREDNIKA IZ SRBIJE | Televizija Leskovac\nNa štandu Regionalne privredne komore Leskovac na sajmu „Kavala ekspo 2019“ svoje usluge i proizvode predstaviće preko 40 privrednika iz Srbije. Ovo je već 13. godina kako Privredna komora Kavale obezbeđuje besplatno učešće na ovom prestižnom međunarodnom Sajmu, navodi se u saopštenju za javnost Regionalne privredne komore Leskovac.\nPrvi put na štandu Regionalne privredne komore Leskovac biće prisutni i predstavnici Privredne komore Republike Srpske, Područne Privredne komore Banja Luke, Turističke organizacije opštine Lebane, kao i „AD Simpo“ iz Vranja koji će izlagati svoje proizvode na štandu od 150 metara kvadratnih.\nUjedno su predviđeni i razgovori naših i privrednika iz Grčke, Turske, Kipra, Bugarske, Moldavije i Rumunije i to uz podršku Privredne komore Srbije i Evropske mreže preduzetništva koju finansira Evropska unija.\nU saopštenju leskovačke Privredne komore navedeno je da su Grci već izrazili interesovanje za smrznuto voće i povrće, kao i za prehrambene proizvode i opremanje i renoviranje hotela koje subvencioniše Evropska unija.\nTokom trajanja sajma predviđeni su i obilasci nekih proizvodnih firmi sa područja Kavale, kao i luke za transport robe pored ovog grada.\nSajam će zvanično otvoriti 27. septembra najveći zvaničnici Severne Makedonije i Trakije uz prisustvo velikog broja izlagača i posetilaca iz Grčke i zemalja učesnica. Inače Privredna komora Kavale je prošle godine dobila visoko priznanje Privredne komore Srbije za uspešnu saradnju, a povodom 100 godina postojanja.\nSajam će trajati od 27. do 30. septembra, u organizaciji Privredne komore Srbije – Regionalne privredne komore Leskovac.\nTags: KAVALA, Privredna komora Srbije, REGIONALNA PRIVREDNA KOMORA LESKOVAC, SAJAM KAVALA 2019\nVIDEO: RASPRAVA O BUDŽETU GRADA JEDNA OD NAJVAŽNIJIH TEMA NA SKUPŠTINSKOM ZASEDANJU\nPRODUŽETAK RADOVA NA OJAČANJU PUTA OD BRESTOVCA PREMA LESKOVCU


Udruženje za borbu protiv dijabetesa grada Beograda! | Delta City\nUdruženje za borbu protiv dijabetesa grada Beograda!\nNiz akcija besplatnog merenja nivoa šećera u krvi i krvnog pritiska biće organizovano 14. novembra 2019. godine u TC Delta City od 10 do 16 časova povodom tradicionalnog obeležavanja Svetskog dana dijabetesa. Ove akcije po deseti put organizuje Udruženje za borbu protiv dijabetesa grada Beograda – "Plavi krug" sa ciljem da ukaže na značaj prevencije ovog oboljenja kao i na važnost redovnih kontrola.\nU Srbiji od dijabetesa boluje preko 710.000 ljudi, od tog broja 470.000 je registrovano. Zbog čestog neprepoznavanja simptoma „Plavi krug“ se trudi da poveća svest celokupne zajednice o ovom zdravstvenom problemu koji ne boli i zbog toga je često olako shvaćen. Da je ovaj zdravestveni problem postao pandemija govori i činjenica da u svetu preko 415 miliona ljudi boluje od ove hronične nezarazne bolesti.\nUdruženje za borbu protiv dijabetesa grada Beograda – „Plavi krug“ nastalo je u martu 2010. godine kao organizacija osoba obolelih od dijabetesa, sa ciljem da ukaže na sve probleme sa kojima se osobe sa dijabetesom susreću u svakodnevnom životu. Udruženje čine mladi i poletni ljudi koji žele da skrenu pažnju javnosti na probleme sa kojima se susreću osobe obolele od dijabetesa. Nizom akcija i edukacija, Udruženje pokušava da podigne svest zdravstvene kulture, prenese različita iskustva koja se tiču pravilnog lečenja ove bolesti i pomogne ljudima da shvate šta je zapravo dijabetes i kako se sa njim živi.\nViše informacija: www.plavikrug.org ili na grupi https://www.facebook.com/pages/Plavi-krug/335047303212885\nKontakt: Bojana Marković 063.276980


► Marton: LSV traži da država hitno procesuira pojedince koji prete migrantima\n23.02.2020 Novi Sad\nLiga socijaldemokrata Vojvodine (LSV) pozvala je danas nadležne organe da u najkraćem roku privedu pravdi i procesuiraju sve osobe koje su prethodnih dana učestvovale u akcijama kojima se preti migrantima u Beogradu i drugim krajevima Srbije.\nMarton je reagovao na pojavu "narodnih straža" u Srbiji koje prete migrantima i ocenio da je indikativno da su te pretnje usledile nedugo posle početka antimigrantske kampanje pokreta Dveri.\n"Žalosno je i nedopustivo da političke partije i pojedinci širenjenjem straha i panike pokušavaju da osnaže svoje pozicije u društvu. Nedopustivo je da bilo ko uzima pravdu u svoje ruke, preti i zabranjuje kretanje", naveo je Marton u saoštenju za javnost.\nPozvao je građane Srbije da ne dozvole da ih politikanti sa lošim namerama uvuku "u beskrajni krug mržnje".\n"Srbija mora biti moderna država u kojoj se poštuju prava svih njenih građana, ali i svih pojedinaca koji u njoj nađu privremeno utočište", poručio je Aleksandar Marton.\nCucić: Migranti vinovnici tuče u Obrenovcu biće kažnjeni\nMasovna tuča i pobuna nekolicine migranata u kampu u Obrenovcu je okončana uz pomoć policije, a izgrednici će biti kažnjeni, izjavio je za Agenciju Beta Komesar za izbeglice i migracije...\nJoš jedan migrantski kamp u Grčkoj pod karantinom\nGrčke vlasti danas su stavile još jedan migrantski kamp kod Atine pod karantin pošto je potvrđeno da je jedan avganistanski državljanin pozitivan na koronavirus.


Proizvodnja organskih proizvoda i u Srbiji uzima sve više maha, jer površine na kojima se gaje iz godine u godinu rastu. Po podacima iz 2015. godine organski proizvodi uzgajaju se na oko 15.500 hektara, što je u odnosu na godinu ranije povećanje od čak 68 odsto. Po rečima generalnog sekretara Nacionalonog udruženja „Serbia organica“, Ivane Simić, to čini oko 0,48 odsto ukupnih obradivih površina u Srbiji, ali se očekuje da se organski proizvodi ubuduće gaje na većoj površini.\n- S plasmanom organskih proizvoda nema nikakvih problema, jer se sve što se proizvede i proda – kaže Ivana Simić. Ona ističe da se gotovo sva proizvodnja voća plasira na tržišta Evrope, izvozi se i deo ratarskih proizvoda, dok praktično celokupna proizvodnja povrća završi na domaćem tržištu. Za ogransku proizvodnju obezbeđeni su veći podsticaji nego za konvencionalnu poljoprivednu proizvodnju, i to za biljnu proizvodnju za 70 odsto, odnosno 3.400 dinara po hektaru. Isti procenat podsticaja ostvaruje se i za korišćenje organskog đubriva, dok je za 40 odsto veći podsticaj u stočarstvu i po grlu iznosi od 10.000 do 35.000 dinara. Organski proizvođači mogu da ostvare 50 odsto povraćaja troškova kontrole i sertifikacije, te investicija u primarnu proizvodnjiu i preradu, dok se na područjima sa proizvodnjom u otežanim uslovima privređivanja vraća 65 odsto uloženih sredstava.\nNa Međunarodnom poljoprivednom sajmu organski proizvođači se predstavljaju od 2011. godine, a na ovogodišenjem, u Hali 1a, predstavlja se pedesetak izlagača. Kako kaže Ivana Simić, predstavljanje na Sajmu šest godina za redom pozitivno je uticalo na organsku proizvodnju u Srbiji jer su potignuti odlični rezultati. Osim velikog interesovanja posetilaca, koji su postali i kupci, zahvaljujući nastupu na ovoj priredbi izlagači i proizvođači uspostavili su poslovnu saradnju sa mnogim domaćim i stranim partnerima.


Počinje 17. ’’Pršutijada’’ u Mačkatu\nFebruary 8, 2017 February 8, 2017 Administrator 0 Comment 17. prsutijada, mackat, prsutijada, prsutijada mackat, zlatibor\nZlatiborski domaćini spremni su za 17. ’’Pršutijadu’’, sajam suvomesnatih proizvoda našeg kraja, koja se u Mačkatu održava od 10. do 12.februara. Ovo je novi termin njenog održavanja (ranije je bila u januaru) sada uskladjen sa trajanjem djačkog raspusta.\nNajavljeno je učešće 16 proizvođača iz Mačkata, Krive Reke i Kačera, koji ovde predstavljaju svoje proizvode sušene na tradicionalan način: pršutu, slaninu, kobasicu, stelju i druge. Ovog puta učestvuju i izlagači suvomesnatih proizvoda iz Crne Gore, Slovenije i Hrvatske. Svečano otvaranje ’’Pršutijade’’ je 10.februara u 11 časova kod crkvene porte u Mačkatu, kada će biti proglašeni najbolji proizvodjači – onaj koga stručna komisija izabere dobija priliku da otputuje na Sajam hrane koji se u aprilu održava u Štutgartu.\nKulturno- umetnički program svojim učešćem obeležiće trubači, izvorne pevačke grupe i učenici mačkatske OŠ ’’Milivoje Borović’’, a završnog dana manifestacije, u nedelju, predvidjeno je izvlačenje dobitnika nagradne igre za posetioce u kojoj su nagrade džak pršute, kvadrat slanine i kobasica na metar. Organizatori i ove ’’Pršutijade’’ su opština Čajetina, ’’Zlatiborski eko agrar’’, Turistička organizacija Zlatibor, Sportski centar Čajetina i ’’Jugoinspekt Beograd’’, a ovaj sada već regionalni sajam podržava Stalna radna grupa za regionalni ruralni razvoj (SWG) u jugoistočnoj Evropi.\n← Stigle ‘’Sigma’’ kabine za zlatiborsku gondola\nNarod gradio gondolu na Zlatiboru →


Španska banka Popular prodata banci Santander za jedan evro | Gde Investirati\nEvropka centralna banka (ECB) ocenila je juče da je španska Banko Popular, čije akcije su se sunovratile na berzi, u bankrotu ili da će verovatno biti u bankrotu, prema članu 18 evropskog Jedinstvenog mehanizma za rešavanje problema u bankama (SRM), saopštila je ECB čije sedište je u Frankfurtu.\nOvo je prva odluka tog tipa za Evropsku centralnu banku koja nadgleda evropski bankarski sistem.\n“Znatno pogoršanje likvidnosti banke poslednjih dana dovelo je do toga da banka u bliskoj budućnosti ne bi bila u stanju da otplati svoje dugove i poštuje druge dospele obaveze”, navela je Evropska centralna banka.\nTada je informisan Jedinstveni mehaizam koji je usvojio plan za prodaju Banko Popular banci Santander.\nSedma banka po kapitalizaciji Banko Popular i dalje pati pod teretom takozvane toksične imovine, nagomilane tokom krize s nekretinama 2008. kada je konfiskovala imovinu pojedinaca ili firmi koji nisu mogli da otplate kredite.\nBanka koja je već mesecima u teškoćama izgubila je polovinu svoje kapitalizacije za nedelju dana na berzi u Madridu. Akcije banke su u utorak vredele 32 evro satima.\nPrevious Uber otpustio 20 zaposlenih, zaposlena Appelova direktorka za marketing\nNext Rast deviznih rezervi Kine nadmašio očekivanja


MyCity » Igre -> Sportske, trkačke » NBA 2K10 - Opis Igre - By "SvetIgara"\nPoslao: 06 Maj 2010 16:03\nKao i obično EA Sports je napravio venac sportskih igara. NBA 2K je zlatni standard , kada je u pitanju košarka, za simulaciju. NBA 2K10 neće razočarati ljubitelje ove serije. Slobodno možemo istaknuti činjenicu da je EA Sports uspeo da napravi igru koju su želeli ljubitelji košarke za svoju platformu.\nNaziv Igre: NBA 2K10\nŽanr Igre: Sport (Simulacija)\nPlatforme: PC, XBOX, PS3\nTEXT PREUZET SA SAJTA "Svet Igara"\nPoslao: 18 Maj 2010 21:46\nNi mene nije razocarao,znaci igra je super odradjena, i slazem se uspeli su da naprave igru koju smo svi hteli da vidimo,meni se licno svidja ona karijera,kad napravis igraca po zelji pa sa njim kreces da igras i poboljsavas njegove Skill-ove tj. vestine.Definitivno najbolja igra do sada u seriji tih NBA igara.


Cuckoo’s Nest podcast epizoda 4 - Radio Goraždevac\nCuckoo’s Nest podcast epizoda 4\nŠvedska, obećana zemlja za mnoge, uzor čemu jedno društvo treba stremiti iz perspektive zemalja na Balkanu, ali šta je recept njenog uspeha? Kontrola transparentnosti, poverenje građana u vlasti, odgovornost civilnih službenika, kolektivni konsenzus čemu društvo kao celina treba težiti, neke su od najznačajnijih stavki koje Švedsku čine drugačijom. O ovim temama, ali i „kontroverznom“ švedskom modelu u borbi protiv pandemije, rodnoj ravnopravnosti ali i drugim temama razgovarali smo sa ambasadorkom Švedske u Prištini, Karin Hernmarck.\nŠvedski model borbe protiv koronavirusa izazvao je dosta pažnje u svetskoj javnosti – nekada hvaljen, ali češće osporavan. Hernmarck kaže da je zapravo često pogrešno shvaćen i da je potrebno vratiti se nekoliko koraka unazad kako bismo razumeli zašto se Švedska opredelila baš za ovaj model.\n„Pre svega, naš sistem zasnovan je na modelu švedskog društva i jedna od stvari koju u Švedskoj imamo puno je poverenje. Kultura poverenja u autoritete na mnogo je većem nivou nego u mnogim drugim mestima u svetu. To znači da ako javno zdravstvo kaže da radite od kuće što je više moguće, ne idete na putovanja tokom Uskrsa, ne idete na velike zabave, ako oni to kažu kao preporuku, to će se i desiti“, objašnjava ambasadorka Švedske.\nDodaje da su preporuke bile dovoljne i bez zakonske zabrane putovanja, uvođenja karantina i ograničavanja slobode kretanja. Ljudima starijim od 70 godina preporučeno je da ne izlaze, a u lokalnim prodavnicama bilo je označeno vreme u kojem bi starije osobe mogle da kupuju.\n„Tako da, mnogo stvari je urađeno, ali na dobrovoljnoj bazi“, zaključuje.\nSituacija sa brojem zaraženih u Švedskoj trenutno je zabrinjavajuća, kao i u mnogim drugim mestima širom sveta. Dok je na proleće preporučeno da se ne okuplja više od 15 ljudi, sada kako kaže, ta preporuka kaže „ne više od osam“.\n„Jedna stvar koju šveđanska vlada zapravo ne može da sprovede zbog načina na koji je napisan naš Ustav je to da mi ne možemo da uvedemo karantin po zakonu i policajce koji bi bili napolju pronalazeći ljude. To nije moguće po našem Ustavu, te mi moramo da se oslonimo na ljude da će pratiti preporuke i to je jedan deo zašto izgleda kao da smo mi opušteniji – ipak mi radimo iste stvari kao mnogi drugi ali bez zakonodavstva“, objašnjava dalje.\nZbog svega toga, naglašava činilo se da Švedska dopušta da se sve nesmetano odvija kao pre pandemije.\n„Da bile su otvorene i prodavnice i restorani ali sa ograničenjima, a ljudi su bili ti koji nisu išli. Prodavnice, restorani, kafići, svi su osetili ogroman pad potrošača, kao i svuda drugde. Tako da nije da ništa nije bilo učinjeno, već samo je učinjeno na drugačiji način“, zaključila je Hernmarck.\nKljučna reč ovde je „poverenje“, a otkud toliko poverenja Šveđanima u njihove vlasti?\n„Imali smo neverovatu sreću. U našoj zemlji nismo imali rat od 1814. Takođe imamo jednu stvar koja mislim da je veoma važna u ovom aspektu, a to je kontrola transparentnosti. Sada ima već više od 250 godina da smo postavili slobodu štampe u zakonodavstvo, što znači da ste morali imati slobodnu štampu. Veoma dugo imamo slobodnu štampu i kulturu transparentnosti, što stvara poverenje, jer znate da će, ako pokušavate da učinite nešto sumnjivo, biti objavljeno, a od tada imamo i kolektivističku kulturu na mnogo načina vekovima unazad“, kazala je ambasadorka Švedske.\nMeđutim, dodaje i da smatra da nije potrebno 200 godina da bi se mnoge stvari postavile na mesto.\n„Ovaj nivo poverenja imali smo i pre 70 godina. Na neki način treba vremena, ali da, dobro javno obrazovanje, ljude treba učiti od mladog doba da kritički čitaju i pišu, razmišljaju i treba da imate transparentnost“.\nZa sebe kaže da je vladin zvaničnik odnosno civilni službenik – „ovde sam zbog birokratije, a birokratija nije tu zbog sebe, već da služi narodu“.\nS druge strane smatra da na Kosovu još uvek ne postoji ta kultura civilne službe i javne administracije.\n„Smatram da Kosovo malo kasni sa tranzicijom koju smo videli u drugim post-komunističkim zemljama, ako pogledate Češku, Slovačku ili druge zemlje poput Hrvatske ili Slovenije, oni su mogli razmišljati o tome šta znači biti post-komunistička zemlja. Ipak, Kosovo je ostalo zaglavljeno ovih godina razmišljajući o tome da je nezavisno“, objašnjava.\nIstiče da dok se u drugim zemljama razmišljalo o tome kakvo društvo se želi izgraditi, da li će se prihvatiti tržišna ekonomija u poptunosti…. na Kosovu se diskusije uglavnom odnosile na „činjenicu države, a ne na to šta bi država trebalo da bude, kakvo društvo treba postati i smatram da to zaustavlja napredak i na izgradnju odgovorne javne administracije…“\n„Švedska kao što zate u potpunosti priznaje postojanje Kosova, tako da za nas to nije pitanje. Ipak, dosta diskusije ovde je i dalje tu i za mene je to, smatram deo razloga zašto ne vidimo taj vid razvoja“.\nU izgradnji odgovorne administracije vidi ulogu i građana koji na izborima biraju određene kandidate.\nIstiče da političari, čak i u nedovoljno razvijenim demokratijama dolaze na pozicije na izborima.\n„Nije dovoljno što novinari pišu članke o krađi političara ako glasači nastave da glasaju za te osobe. Tada smo u situaciji da nema posledica i da to nije važno“, naglašava.\nIstige da smatraju da je za dalji razvoj Kosova prvenstveno neophodna diskusija o tome na osnovu čega dajemo glasove političarima i drugo, da treba gledati prema mladim ljudima koji žele možda da budu nešto više nego iz Drenice ili Zvečana i da imaju interesovanja iznad toga odakle su.\n„Dakle, zaista mislim da treba početi tamo, jer je to način da se krene napred. To će biti korak po korak, ali ako ne započnete diskusiju, mislim da ćete zaglaviti sa puno najneprivlačnijih delova starog komunističkog sistema koji ne poznaje odgovornost, stvarnu demokratiju, transparentnost, sve ove stvari. I to će se samo nastaviti, osim ako ne počnete da imate ovu diskusiju“, naglašava Hernmarck.\nOtvoreno o svemu: Legalizacija građevinskih objekata\nIstraživanje: Da li će srpska zajednica učestvovati na popisu stanovništva?\nIstraživanje: Polovina ispitanika iz srpske zajednice bi učestvovala na popisu stanovnika\nOtvoreno o svemu: Funkcionisanje disciplinskih komisija u školama


Pioniri Bavaništa šesti u državi • Kovinac.rs - nezavisni informativni portal\nPioniri Bavaništa šesti u državi\n17. maja 2021. 9. juna 2021. Nebojša Marinović\nPionirska selekcija Odbojkaškog kluba Bavanište zauzela je šesto mesto na Završnom turniru dvanaest najboljih ekipa Srbije u ovom uzrastu koji je od 14. do 16. maja održan u Zrenjaninu i Kleku.\nU utakmici za peto mesto koja je odigrana juče ujutru Bavanište je izgubilo od domaćina Proletera rezultatom 3:0 u setovima (25:15, 26:24, 25:22) i tako takmičenje završilo sa polovičnim skorom od dve pobede i dva poraza.\nBavanište je, da podsetimo, prvu fazu završilo kao drugo u grupi u kojoj su bili još šampion Beograda Crnjanski (poraz 3:0) i Sombor (pobeda 3:1). Propozicije takmičenja bile su takve da četiri prvaka grupa razigravaju za šampiona, a drugoplasirani timovi za plasman od 5. do 8. mesta.\nU „B“ polufinalu Bavanište je bilo bolje od beogradskog Laki stara 3:1 u setovima što mu je omogućilo da se bori protiv domaćina za peto mesto.\nTim treneera Gorana Rakočevića jedan od najmlađih sastava, ako ne i najmlađi na turniru, izgledao je ovako: dizači: Nikola Stokić (kapiten, 2005. godište), Vuksan Rakočević (zamenik kapitena, 2007), primači: Petar Zafirović (2006.), Nemanja Ćurčić (2006.), korektori: Relja Stanković (2007.) Mihailo Stanisavljević (2006.) srednji blokeri: Milan Grujić (2005.), Nikola Jovanov (2006.), Mihajlo Bačvanski (2006.), libera: Miloš Simičić (2007.) i Andrija Nikolić (2008.).\nSredinom narednog meseca pretpionirska selekcija Bavaništa, koja je zauzela drugo mesto na Prvenstvu Vojvodine nastupaće na državnom prvenstvu.\n(foto: zajednička fotografija odbojkaša Proletera i Bavaništa posle utakmice za peto mesto)\nVOJVODINA NS SEME (NOVI SAD) – AS (BEOGRAD) 3:1 (25:22, 22:25, 25:23, 25:18)\nMLADI RADNIK (POŽAREVAC) – CRNJANSKI (BEOGRAD) 3:1 (25:21, 23:25, 25:18, 25:16)\nPROLETER (ZRENJANIN) – BAVANIŠTE 3:0 (25:15, 26:24, 25:22)\nŽELEZNIČAR (BEOGRAD) – LAKI STAR (BEOGRAD) 3:2 (21:25, 25:20, 25:27, 25:20, 23:21)\nSOMBOR – KLEK SRBIJAŠUME (KLEK)3:1 (25:20, 17:25, 25:23, 25:20)\nNIŠ – LOZNICA 3:0 (25:14, 25:12, 25:14)\n„Fair-play“ liga Beograda: Sparta – Crvena zvezda (Beograd) 1:2\nKovinski karatisti nastavili „žetvu“ medalja: dva zlata i tri bronze na Kupu Srbije\n20. juna 2021., 21:58


Cepane boračke knjižice, privođenja... Haos u Nevesinju zbog "dezertera" koji je dobio plaketu - Telegraf.rs\nPrintskrin: Youtube/ BN TV INFO\nU Nevesinju je na Mitrovdan bilo burno. Negodovali su borci zbog dodele povelje opštine Nevesinje, na najsvetiji dan za tu opštinu - Mitrovdan, Iliji Tamindžiji, poslaniku SNSD-a, koji je, kako kažu, bio dezerter tačnije proveo na studijama u Podgorici četiri godine.\nTako je pored zvižduka u skupštinskoj sali tokom dodele Povelje opštine Nevesinje Tamindžiji, bilo burno i na trgu, gde se osetilo veliko nezadovoljstvo boraca. Cepane su boračke knjižice, a bilo je i privođenja u policijsku stanicu...\nIlija Tamindžija, Printskrin: Youtube/BN TV INFO\nNavodno, da bi svečanost bila uveličana iz javnih preduzeća autobusima iz Trebinja u Nevesinje su dovezeni radnici.\nSvečana Mitrovdanska akademija održana je u skraćenom formatu, ali, iako je bio najavljen, bez direktnog prenosa na JS RTRS, čije ekipe su još od juče s kompletnom opremom bile prisutne u Nevesinju u Kulturnom centru "Nebojša Glogovac".\nSav taj haos, koji je nastao, je zbog odluke skupštinske većine u Nevesinju predvođene SNSD-om da dodele najveće priznanje Iliji Tamindžiji na dan kada se u tom gradu sećaju dve velike mitrovdanske ofanzive i poginulih srpskih boraca.\nKako se vidi na snimku, dok nagrađeni poslanik pokušava da se zahvali na povelji, ostali poslanici dobacuju i viču sa svojih mesta.\n- Da vratimo dostojanstvo ovom narodu - ponavlja Tamindžija nekoliko puta. - Mi ćemo da radimo, a vi pričajte.\nOd najmanje dvojice poslanika začulo su se povici "kukavice", "dezerteru" upućeni Tamindžiji, a jednom od poslanika ta njihova "obest" je očigledno bila smešna.\nAnto Šipovac, Printskrin:Youtube/ BN TV INFO\n- Ovo je istorijsko poniženje koje će ostati upisano kao neka tamna mrlja u istoriji Nevesinja. Mogu da im kažem i jednom, i drugom, i trećem nek se stide Boga, ljudi i roda - rekao je Anto Šipovac, jedan od nezadovoljnih poslanika iz SDS-a.\n(Telegraf.rs / Izvor: rtvbn.com)


Posao zvani ‘član odbora’ donosio hiljade KM – mojKontakt portal – Radio Televizija Kontakt\nPosao zvani ‘član odbora’ donosio hiljade KM\nBy Bojan Hrstić / 18. 04. 2014.\nVlada Republike Srpske, razrješenjem funkcionera na posljednjoj radno-konsultativnoj sjednici u Banjaluci, oslobodila je oko 40 pozicija u upravnim, nadzornim i odborima za reviziju javnih preduzeća, ustanova i republičkih organizacija.\nNa osnovu ovih anganžmana, pored plate direktora u Investiciono-razvojnoj banci RS, tokom prošle godine ostvarila je dodatna primanja od čak 24.199 KM. Najveću zaradu imala je po osnovu članstva u NO Banke Srpske, i to 8.000 KM, a zadržala je članstvo u Odboru “Lutrije RS”, iz kojej je prošle godine inkasirala’ 4.800 KM.\nOna je rekla da će u narednih sedmicu ili dvije biti imenovani vršioci dužnosti, a nakon toga će se ići u redovnu proceduru raspisivanja konkursa, ističući da je veoma važno da će razrješenjima biti otvoren prostor za neke stručne ljude koji mogu doprinijeti radu nadzornih i upravnih odbora.\nMont Everest: Lavina zatrpala planinare, šest poginulih\nPuhalac: ‘Južni tok’ je prioritet i nemoguće ga je zaustaviti


Ukoliko uspete da uhakujete iPhone - Apple će vam platiti milion dolara | Original\nUkoliko uspete da uhakujete iPhone – Apple će vam platiti milion dolara\nKompanija Apple nudi rekordnih milion dolara nagrade stručnjacima za računarsku bezbednost ako uspeju da pronađu način za hakovanje ajfona, objavila je kompanija.\nNa godišnjoj konferenciji o računarskoj bezbednosti Blek het u Las Vegasu iz Apple su pozvali stručnjake iz celog sveta da traže sigurnosne “rupe” u njihovom pametnom telefonu.\nAli nagrada od milion dolara biće uplaćena samo ako uspeju da hakuju ajfon s daljine, bez direktnog kontakta s telefonom.\nApple je do sada nudio 200.000 dolara nagrade za ovo.\nTagovi: apple epl hakovanje iphone milion dolara uhakujte iphone\nBudi aktuelanNišvil završen "irskom žurkom" Boba Geldofa


Objavljen snimak velike akcije FSB u Tatarstanu (video) - Sputnjik Srbija\nObjavljen snimak velike akcije FSB u Tatarstanu (video)\n11:20 30.10.2018 (osveženo 11:35 30.10.2018) Preuzmite kraći link\nU Tatarstanu je otkrivena tajna teroristička ćelija koja je koordinirala svoje aktivnosti sa DAEŠ-om. Uhapšeno je 18 osoba, navodi se u saopštenju Federalne službe bezbednosti Rusije.\nKako je saopšteno, u saradnji sa jedinicama MUP-a i Ruske garde u okviru specijalne operacije koja je izvedena u Tatarstanu, FSB Rusije je prekinula delatnost tajne terorističke ćelije kojom su iz inostranstva rukovodili poglavari međunarodne terorističke organizacije DAEŠ.\n„Tokom zaplene oružja u skladištu u gradu Naberežnije Čelni uhapšen je jedan član grupe. Istovremeno je uhapšeno još šest članova grupe i 11 građana koji su bili pod uticajem terorista. Tokom pretresa 18 adresa oduzeti su vatreno oružje, municija, ekstremistička literatura i oznake DAEŠ-a“, navodi se u saopštenju.


Predsjedništvo SBB-a verificiralo koaliciju sa SDP-om, sa Keljmendijem nemamo ništa Visokoin.com\nPredsjedništvo SBB-a verificiralo koaliciju sa SDP-om, sa Keljmendijem nemamo ništa\nPredsjedništvo Saveza za bolju budućnost (SBB) BiH održalo je danas vanrednu sjednicu na kojoj je verificiralo odluku o stupanju u koaliciju sa Socijaldemokratskom partijom BiH.\nPredsjednik SBBBiH Fahrudin Radončić je na konferenciji za novinare upriličenoj nakon sjednice Predsjedništva istakao da će sva koncentracija ove stranke, kao dijela vlasti, biti okrenuta ka ekonomiji, evroatlantskim integracijama i borbi protiv sistemske korupcije i siromaštva.\n“SBBBiH smatra da se dogodila historijska promjena jer je ispoštovana narodna volja iskazana na izborima 2010. godine, a u kojoj su građani BiH tražili promjenu 22-godišnje vlasti SDA”, izjavio je Radončić.\nRadončić je na konferenciji za novinare negirao optužbe potredsjednika SDA Sadika Ahmetovića da je povezan sa Naserom Keljmendijem, navodeći da je pred Sudom u Sarajevu dobio 45 presuda, među kojima je i slučaj “Keljmendi”.\n“Mi sa Keljmendijem nemamo ništa. Ahmetović ima Bakira Alispahića za šefa stranačkog Vijeća za sigurnost, koji je na američkoj crnoj listi. Neka on brine svoju brigu, a mi smo tu da se bavimo ekonomijom, razvojem, a ne pravdanjem pred kriminalnim, radikalnim, vehabističkim dijelom vrha SDA”, naveo je Radončić.\nPovodom mogućnosti postavljanja za ministra sigurnosti BiH, Radončić je rekao da je SBB za nezavisnost policijskog rada i da će se tako ponašati i dalje.\n“Najvažnije se ne miješati u operativni rad policije i ohrabrivati sve da se bore protiv sistemske korupcije, što je broj jedan ovog društva, a Ministarstvo ima svoje zakonom predviđene uloge i mi tu ne mislimo ništa da mijenjamo”, pojasnio je Radončić.\nPredsjednik SBB-a BiH potvrdio je da je kandidat za zamjenika ministra finansija Edita Đapo, univerzitetska profesorica koja je doktorirala međunarodnu ekonomiju u Japanu.\nKoaliciju sa SDP-om, Radončić smatra “izborom da se ide sa nekim ko nije uzrokovao ovo stanje i koji je potpuno prirodan i logičan”.\n“Ako vidite da će zemlja vrlo brzo biti u kolapsu, da je neprirodna koalicija SDA-SDP imala 19 mjeseci neuspješne vlasti, da SDA 20 godina uništava naročito bošnjački politički faktor i ekonomiju, tada – ako ste na mom mjestu – morate zasukati rukave i reći u redu, prihvatam, idemo u vlast, pa iako nemamo puni kapacitet, ponašaćemo se kao da imamo punu odgovornost”, naveo je Radončić.\nOn je rekao da u odnosu sa liderom SDP-a Zlatkom Lagumdžijom ne treba očekivati probleme i dodao da su kao lideri pozicije i opozicije u proteklih 19 mjeseci imali vrlo korektne odnose u interesu oba politička projekta i BiH.\nGovoreći o prekompoziciji federalne Vlade, Radončić je rekao da je SBB-u stalo da izborna volja hrvatskog naroda bude legitimno zastupljena i da Vladu čine i dva HDZ-a.\n“Neću se ponašati kao Tihić, koji stalno kuka nad sudbinom dva HDZ-a, a s lakoćom ide u Vladu gdje njih nema”, tvrdi Radončić.\nRadončić je naglasio da ima jako korektne odnose i sa predsjednikom HDZ-a Draganom Čovićem, dodavši da očekuje da će se Lagumdžija i Čović o pitanju federalne Vlade dogovoriti u interesu bošnjačkog i hrvatskog naroda, Federacije i BiH.


Kina ulazi u Evropu preko Srbije, Zapad joj sprema klopku a Srbiji rampu - WebTribune\nHome/SPEKTAR/Kina ulazi u Evropu preko Srbije, Zapad joj sprema klopku a Srbiji rampu\n20. септембра 2017.\tSPEKTAR Ostavite komentar\nSrbija je, prema rečima srpskih zvaničnika, izabrana za centar infrastrukture svih projekata koji se sprovode između Kine i 16 zemlja centralne i istočne Evrope u okviru projekta „Jedan pojas, jedan put“.\nPrema rečima karijernog diplomate Zorana Milivojevića, taj projekat, odnosno „Put svile“, ima strateški značaj i jedan je od nosećih za 21. vek.\n„Srbija je u srcu tog prostora za koji je Kina zainteresovana — nalazi se na putu investicionih projekata koji su na liniji ovih interesa vezani za ’Put svile‘, a to je ono što sledi posle kupovine Luke Pirej od strane Kine i nastojanja da se infrastrukturnim projektima povežu Centralna i Istočna Evropa i stave u funkciju projekta ’Put svile‘.\nSrbija je neutralna zemlja, nije članica nikakvih vojnih i drugih saveza, pa ne postoje ograničavajući faktori koji bi doveli u pitanje realizaciju projekata što se tiče pravno-tehničkih i pravno-ekonomskih pitanja. Dakle, nije slučajno što je Srbija izabrana za odskočnu dasku kineskih aspiracija i interesa u vezi sa ovim prostorom“, objašnjava Milivojević za Sputnjik.\nKako kaže, Kina je danas najveći svetski investitor, što je za Srbiju izuzetno važno u njenom pokušaju reindustrijalizacije.\n„Taj proces praktično je počeo preko kupovine ’Železare Smederevo‘ i nekih drugih kineskih investicionih projekata u Srbiji koji su u vezi sa infrastrukturom i sa onim što obnavlja srpsku privredu. U tom smislu su interesi Kine i Srbije komplementarni.\nVeoma važno u celoj ovoj priči i ovom aranžmanu je činjenica da sa kineske strane, koja je velika sila, jedna od vodećih u svetu, druga ekonomija u svetu, nema nikakvih političkih, ekonomskih i drugih uslovljavanja.\nTo je ono što se potpuno uklapa u položaj i poziciju Srbije u ovim najnovijim okolnostima, gde je Srbija suočena sa određenim uslovljavanjima i sa određenim pretpostavkama za dalju saradnju“, kategoričan je Milivojević.\nOn podseća na izjavu senatora Džonsona koji je boravio u Beogradu i bio vrlo izričit u stavu da zapadna demokratija treba da bude formula budućeg razvoja Srbije na političkom planu.\nTo je, ukazuje Milivojević, ta pretpostavka za produbljene odnose i investicione poduhvate Zapada prema Srbiji, a Kina se Srbiji preporučuje kao partner koji nema tu vrstu uslovljavanja i našoj zemlji pristupa bez ikakvih ograda.\nMilivojević ističe da kineske aspiracije prema Evropi već izazivaju pažnju Zapada, jer su se međunarodne okolnosti promenile, idemo ka multipolarnom svetu, a Kina je sada glavni suparnik Amerike u svetskoj dominaciji.\n„Ne radi se samo o tome da je Kina druga ekonomije sveta, a možda čak i prva imajući u vidu da je američki unutrašnji dug veći od spoljnog duga, i da je SAD vide kao rivala. Prodor Kine na ovim prostorima zaokuplja pažnju Zapada i dovodi u pitanje zapadnu supremaciju na ovim prostorima.\nU tom smislu se može pojaviti ozbiljna smetnja, a već imamo i neke indicije — Junker je u svom govoru u Evropskom parlamentu, kad je govorio o strategiji EU na srednji rok, sugerisao da se Kini spreči pristup visokim tehnologijama i infrastrukturi u Evropi na taj način što se ne bi dozvolilo preuzimanje preduzeća od strateškog značaja u tim domenima.\nTo je pokušaj zatvaranja i pokušaj suzbijanja mogućnosti Kine da investicijama i koriš\nNa pitanje koliko je realan projekat, koji je najavio bivši predsednik Tomislav Nikolić, o izgradnji kanala Morava-Vardar-Solun uz podršku Kine, Milivojević kaže da taj projekat na srednji i duži rok ima smisla jer bi bio od strateškog značaja za sve tri zemlje kroz koje bi prolazio.\n„To vezivanje Dunava i Egejskog mora bi imalo izuzetno značajnu ekonomsku, ekonomsko-političku i ekonomsko-socijalnu funkciju. Ono što je politički elemenat koji dovodi u pitanje sam projekat su ove promene koje su se desile u Makedoniji.\nUkoliko Makedonija uđe u NATO, a vidim da će to biti u budućnosti, onda bi to možda mogla da bude fizičko-politička smetnja i strateška smetnja realizaciji jednog takvog projekta.\nMeđutim, pošto je i on na nekom dugom štapu, nije isključeno da se okolnosti u budućnosti promene. Moguće da i Makedonija prepozna da joj ipak na srednji i dugi rok nije u interesu zatvaranje i odsecanje odnosa u regionu, ali Zapad će koristiti i tu činjenicu u funkciji sprečavanja Kine u svom prodoru“, ukazuje Milivojević.\nOn napominje da ćemo planove Zapada moći da testiramo i preko izgradnje brze pruge Beograd-Budimpešta, koje je deo projekta izgradnje saobraćajne infrastrukture od Luke Pirej do Centralne Evrope.\nNa osnovu indicija koje tada budu izražene, ističe naš sagovornik, moći ćemo da prepoznamo dugoročni interes u sprečavanju Kine u nastupu prema Južnoj i Centralnoj Evropi.


Fikret Hodžić pisao posredniku za respiratore: "Fadil je težak kao tuč, brate radimo posao od 10 miliona, samo da vidimo šta... Zamrzio sam ime zbog njega"\nFikret Hodžić pisao posredniku za respiratore: “Fadil je težak kao tuč, brate radimo posao od 10 miliona, samo da vidimo šta… Zamrzio sam ime zbog njega”\nU Sudu BiH danas je prezentirana komunikacija između Fikreta Hodžića i Kristijana Marića predstavnika “EXOTRADE” firme iz Rijeke a koja je bila posrednik u nabavci respiratora iz Kine. Inače, radi se o sedam komunikacija prema telefonskom listingu, od kojih je pet poziva i dva SMS-a čiji je sadržaj nepoznat.\nU sudnici Suda Bosne i Hercegovine danas je nastavljeno suđenje Bakirovom premijeru Fadilu Novaliću i drugima u aferi “Respiratori”. Osim Novalića, optuženi su i ministrica finansija FBiH Jelka Milićević, suspendirani direktor Federalne uprave civilne zaštite Fahrudin Solak i Fikret Hodžić vlasnik firme „Srebrena malina“.\nPrezentirana je komunikacija između Fikreta Hodžića i Kristijana Marića predstavnika “EXOTRADE” firme iz Rijeke a koja je bila posrednik u nabavci respiratora. Inače, radi se o sedam komunikacija prema telefonskom listingu, od kojih je pet poziva i dva SMS-a čiji je sadržaj nepoznat.\nU jednoj od poruka Hodžić navodi Mariću: “Fadil je težak ko tuč, brate radimo posao od 10 miliona samo da vidimo šta…” Tužilaštvo je u svojoj tvrdnji navelo da je optuženi Hodžić prije zaključenja bilo kakvog ugovora i finalnog dogovora znao sa kolikom količinom državnog novca će raspolagati.\nKada je dogovor oko nabavke respiratora bio pred zaključenjem sekretarica Džaka šalje Hodžiću viber poruku da ponudu “dopuni potrebnim elementima”, a on joj odgovara: “Nisam dobio mail”, na šta ona kaže: “Poslala 100” , referirajući se na broj respiratora.


Beograd, 07. Avgust 2010. PR Objave: Poziv -\nPozivamo Vas da u nedelju, 08. avgusta 2010. godine prisustvujete centralnoj manifestaciji "Prijatelji bebama od prvog trenutka", kojom Udruženje Roditelj obeležava ovogodišnju Svetsku nedelju dojenja. Manifestacija će biti održana na Zemunskom keju (kod restorana “Venecija”) sa početkom u 17 časova.\nPozivamo Vas da u nedelju, 08. avgusta 2010. godine prisustvujete centralnoj manifestaciji "Prijatelji bebama od prvog trenutka", kojom Udruženje Roditelj obeležava ovogodišnju Svetsku nedelju dojenja. Manifestacija će biti održana na Zemunskom keju (kod restorana "Venecija") sa početkom u 17 časova.\nManifestacija podrazumeva okupljanje većeg broja majki koje doje, zdravstvenih stručnjaka, i svih ostalih pojedinaca i institucija koji promovišu i podržavaju dojenje. Između ostalih, manifestaciji će prisustvovati predstavnici Instituta za neonatologiju koji u saradnji sa Rosa vodom realizuje projekat "Podrška razvoju Prve banke humanog mleka u Srbiji". Svi oni će na taj način imati priliku da razmene iskustva, a sve trudnice i majke da dobiju savete o dojenju i ishrani beba od stručnih saradnika i vršnjačkih savetnica Udruženja RODITELJ. Vršnjačko savetovalište Udruženja RODITELJ predstavlja inovativan oblik podrške majkama u Srbiji u procesu uspostavljanja i što dužeg trajanja dojenja koji se u zemljama u kojima se praktikuje, pokazao kao veoma efikasan. Obuku za vršnjačke savetnice držaće VMS Anđelka Kotević, kao i Neda Zebić, vršnjačka savetnica koja ovom prigodom dolazi iz Nemačke. Podršku vršnjačkom savetovalištu Udruženja RODITELJ dali su UNICEF Srbija, Institut za javno zdravlje "Milan Jovanović Batut" i Gradski zavod za zaštitu zdravlja – Servis Halo beba.\nOvogodišnje aktivnosti posvećene obležavanju Svetske nedelje dojenja podržali su i DM Drogery Market, Aksa Baby Planeta, Beli Put, Beluga, Chicco, Dexyco, LifeMedic,Tehnokids, sponzor vršnjačkog savetovališta za dojenje Oktal Pharma i medijski pokrovitelji RTV Studio B i Radio S.\nUkoliko želite medijski da ispratite ovaj događaj, molimo Vas da se akreditujete najkasnije do subote, 07. avgusta 2010. godine u 16:00 časova putem kontakt telefona: 011/3165-375 ili putem e_mail adrese: info@roditelj.org


Zajednica Opština Crne Gore » Blog Archive » Priključiti se akcijama čišćenja, stanje svijesti ključno za očuvanje prirode\n“Na ovaj način želimo da pošaljemo poruku da moramo mnogo bolje da čuvamo ovakva mjesta, jer je naš trud i trud naših kolega iz gradskih službi koji ulažu nadljudske napore da održe komunalni red u gradu, uzaludan ukoliko svako od nas pojedinačno ne doprinese zaštiti okoline u kojoj živi. Zato, pozivam naše sugrađane da otpad odlažu na mjestima koja su za to predviđena, jer je jer očuvanje životne sredine mjera civilizovanosti jednog društva“, rekla je Vujačić.\nKomandir Voda u Posebnoj jedinici policije Uprave policije, Igor Razić, poručio je da je crnogorska policija uvijek tu za građane, zbog čega i danas daju doprinos čišćenju obale Morače, kako bi to izletište bilo bezbjedno za korišćenje u susret ljetnjim mjesecima kada je najpopularnije za provođenje slobodnog vremena u prirodi.\nDanašnjoj akciji u okviru Glavnog grada pridružila se i opština u okviru Glavnog grada Golubovci, u kojoj je uređeno nekoliko lokacija. Istovremeno sa akcijom u Podgorici, u 20 crnogorskih opština predstavnici lokalnih samouprava, nevladinih organizacija, ali i svi zainteresovani građani, zajedno su, akcijama čišćenja i uređenja prostora, kao i sadnjom stabala raznog drveća, uredili prostor u kom žive i borave. Obilježavanje Svjetskog dana životne sredine organizovali su Generalni sekretarijat Vlade, Zajednica Opština Crne Gore i Ministarstvo održivog razvoja i turizma.


Održana pripremna sesija za buduće studente Centralno-evropskog univerziteta - Beogradska otvorena škola\nOdržana pripremna sesija za buduće studente Centralno-evropskog univerziteta\nPripremna sesija za studente koji će u školskoj 2017/2018. godini studirati na Centralno-evropskom univerzitetu (CEU) održana je u sredu, 2. avgusta 2017. godine u Beogradu. Ove godine petnaest studenata iz Srbije dobilo je priliku da nastavi akademsko usavršavanje na CEU i provede godinu dana u multikulturalnom okruženju. Događaj je organizovan u saradnji sa CEU alumni klubom u Srbiji, uz pomoć koordinatorke alumni kuba Sare Penđer.\nSesija je organizovana kako bi budući studenti mogli da se upoznaju međusobno, ali i da čuju korisne informacije od nekadašnjih studenata Centralno-evropskog univerziteta. Alumnisti su bili radi da podele svoja iskustva, kao i da odgovaraju na brojna pitanja budućih studenata u vezi sa nastavom i ispitima na CEU, životom u studentskom domu, administrativnim stvarima koje je potrebno obaviti pre odlaska, a studenti su mogli da čuju i korisne informacije o životu u mađarskoj prestonici. Nakon formalnog dela u prostorijama Beogradske otvorene škole, druženje smo nastavili u neformalnom okruženju.\nOd 2003. godine Beogradska otvorena škola je lokalna jedinica CEU i zahvaljujući aktivnostima BOŠ-a do sada je više od 220 studenata dobilo priliku da nastavi školovanje na Centralno-evropskom univeritetu u Budimpešti.


Jedan od onih koji je osetio energiju i magiju koju je El Pibe širio, jeste i legendarni Dejan Savićević. Dejo je bio učesnik one, po nas malerozne utakmice, kada smo poslednji put plakali zbog Jugoslavije.\nU četvrtfinalu Svetskog prvenstva u Italiji, ispali smo posle penal serije od Argentine, Piksi je pogodio prečku, Goikoečea odbranio udarce sa kreča Brnoviću i Hadžibegiću, a Tomislav Ivković je, sa druge strane, jedini šut sa bele tačke zaustavio nikome drugom do - Maradoni.\nImali smo Argentince u rukama, trebalo je da ih dobijemo, Maradona se baš i nije naigra kako je znao, ali stavimo ovde tačku.\nElem, u 66. minutu Pape Sušić je izašao iz igre, Dejo Genije je ušao na teren i zaigrao protiv, kako kaže u razgovoru za "Blic", svog idola.\nSreo se Savićević sa Maradonom pre nekoliko godina.


Disciplinovanje naučnih instituta u Srbiji - Radio Forum - Programm - COSMO - Radio - WDR\nJetzt läuft: Tizita von Hailu Mergia\nDisciplinovanje naučnih instituta u Srbiji\nOko 500 intelektualaca iz sveta medju kojima je i nemački filozof Jirgen Habermas i petoro nemačkih poslanika Zelenih u Evropskom parlamentu potpisali su apel podrške beogradskom Institutu za filozofiju i društvenu teoriju u njegovoj borbi za zaštitu prava na slobodu mišljenja i naučnog delovanja.\nApelom koji su potpisali i Noam Čomski, Džudit Batler, Toma Piketi, Frensis Fukujama i brojna druga ugledna imena upozorava se da pokušaj da se ućutka jedna naučna institucija dodatno slabi inače ugroženu demokratiju u Srbiji i pozivaju srpske vlasti da odustanu od gušenja akademskih sloboda ako su ozbiljno posvećene demokratizaciji društva i članstvu u EU.\nPotpisnici apela su digli glas protiv nametanja Upravnog odbora i vršioca dužnosti direktora od koga zavise i naučni programi i finansiranje projekata i traže da se oni imenuju uz uvažavanje stavova Naučnog veća Instituta i „u skladu sa njegovim medjunarodnim renomeom, naučnim rezultatima i programom“.\n03:44 Min.. Verfügbar bis 04.06.2021.\nPredsednica Naučnog veća Gazela Pudar Draško rekla je za WDR da je Institut praktično u vanrednom stanju još od marta prošle godine kada im je nametnut Upravni odbor na čelu sa Zoranom Avramovićem, s privatnog Univerziteta Megatrend. „Taj upravni odbor vodi jedan ekstremni desničar koji otvoreno izražava antievropski stav, o demokratiji ima vrlo negativno mišljenje, o regionalnoj saradnji još gore mišljenje, a mi smo Institut koji je upravo prepoznat kao mesto kritičke misli, kao mesto gde se pokušavao barem u ovim okolnostima voditi dijalog u društvu i koji je vrlo držao do toga da otvara linije dijaloga i ka susednim državama i nacijama“, naglasila je.\nAvramović je kadar vladajuće SNS, ali ga naučna zajednica pamti kao vatrenog radikala - pred kraj Miloševićevog režima sprovodio je zloglasni Šešeljev zakon kojim je Univerzitetu ukinuta autonomija, a pre tri godine na Sajmu knjiga promovisao je njegovu Veliku Srbiju.\nSmišljena zloupotreba zakona\nKada je u javnost dospeo medjunarodni apel Instituta za filozofiju, Avramović se oglasio saopštenjem rekavši da su optužbe na njegov račun „laži“, da "nema dokaza da u Srbiji neko ukida naučne slobode" i da je „Institut osnovala država koja članove Upravnog odbora postavlja na osnovu zakona“. Po tom zakonu vlada u naučnim institutima postavlja četiri člana upravnog odbora a kolektiv daje tri, pri čemu se do sada uvek poštovala dobra praksa konsultovanja sa kolektivom.\nU slučaju Instituta za filozofiju vlada je medjutim prekršila tu dobru praksu – nametnut je prvo predsednik upravnog odbora a potom i VD direktora Instituta koji je, kako kaže Pudar Draško „imenovan van kolektiva“ iako „apsolutno nema kompetencije i ne poznaje ni rad ni program“ Instituta. Prema njenim rečima „zakonske procedure se koriste da bi se izvrgli demokratski principi“ očigledno s namerom da se aktivnosti Instituta „stave pod kontrolu“.\nI vd direktora Veselin Mitrović kaže da je sve po zakonu, dok zaposleni tvrde da im preti otkazima i smanjenjem plata i da ugrožava projekte. U Institutu kažu i da su se pre pokretanja apela za solidarnost obraćali i predsedniku i premijerki i nadležnom ministarstvu, ali se niko nije oglasio, dok Beogradski univerzitet nema zakonske ingerencije da im pomogne. Pudar Draško veruje da je u pitanju unapred smišljen scenario. „Smatramo da se ovo namerno radi, da se odugovlači situacija da nam se nametne podoban direktor na četiri godine i protiv toga mi nemamo nikakav pravni lek nažalost“, kazala je.\nSistematsko narušavanje autonomije\nInstitutaInstitut za filozofiju i društvenu teoriju ima dugu tradiciju negovanja kritičke misli. Osnovali su ga intelektualci disdenti koji su bili proterani sa Univerziteta u Beogradu kao aktivisti šezedesetosmaškog pokreta u Jugoslaviji. Devedesetih godina bio je stecište otpora režimu Slobodana Miloševića, a na njemu su radili istaknuti srpski intelektualci medju kojima i ubijeni premijer Zoran Djindjić. Sada se zamerio vlastima zbog otvorene podrške gradjanskim protestima početkom 2019, ali nije je jedini koji je pod pritiskom.\nDirektor je nametnut i Institutu za nuklearne nauke Vinča, jednom od najvećih u regionu. Vladan Čokić sa Instituta za medicinska istraživanja kaže da je u pitanju sistematsko narušavanje autonomije instituta jer članovi upravnih odbora koje postavlja vlada, kako kaže, horski preglasavju odluke naučnog veća. „Ono što smo imali 98, što spominje kolega kao Šešeljv zakon, gde su profesori dobijali otkaze i gde se potpunom inimizirala autonomija univerziteta, mi ovo gledamo kao prve korake ka tome. Znači sada imamo na redu institute, sutradan fakultete“, rekao je.\nProfesori i naučni radnici koji strahuju da je reč o perfidnim pokušajima države da ućutka nepodobne formirali su u krajem prošle godine Mrežu akademske solidarnosti i angažovanosti (MASA) i predlažu, za početak, izmenu Zakona o nauci i istraživanjima kako bi za naučne institute važila ista pravila kao za univerzitet kome je autonomija zagarantaovana ustavom.\nZbog gušenja akademskih sloboda američki lingvista i jedan od potpisnika Apela solidarnosti sa IFDT Noam Čomski uporedio je Srbiju sa Madjarskom Viktora Orbana gde su na udaru obrazovne, kulturne i istraživačke institucije. U ličnom pismu koje je uputio predsedniku Srbije Aleksandru Vučiću Čomski je izrazio nadu da Srbije neće krenuti “tim mračnim putem”.\nStand: 04.06.2020, 17:58


Svaki Srbin u dijaspori potencijalni lobista - Sputnjik Srbija\n19:20 13 Jun 2021\n10:45 03.01.2021 Preuzmite kraći link\nNaši sunarodnici van Srbije su jedan od velikih potencijala koji država do sada nije prepoznala na pravi način i zato je potreban drugačiji pristup pitanju — kako da ojačamo našu dijasporu i iskoristimo dobru volju ljudi koji su potencijalni lobisti za interese Srbije i srpskog naroda, kaže ministar spoljnih poslova Nikola Selaković.\n„Kada pričamo o Srbima u dijaspori, i posebno u regionu, to je jedna prilično zaparložena poljana, na kojoj je potrebno raditi mnogo i u kojoj ne može mnogo toga odjednom učinjenog i da se vidi“, konstatuje Selaković u intervjuu za Tanjug.\nSelaković napominje da se trenutno uveliko radi na formiranju plana kako da dijaspora postane vidljivija i van granica Srbije i u samoj matici.\n„Svaki čovek u dijaspori je potencijalni lobista za interese naše zemlje i naroda i treba da nađemo pravi način da to iskoristimo“, naveo je Selaković.\nDa može mnogo da se uradi na tom planu, Selaković ilustruje podatkom da samo u Švajcarskoj, u 24 grada postoje srpska kulturno-umetnička društva, što je više od 3.000 mladih ljudi koji se okupljaju zarad očuvanja naše tradicije, kulture, srpskog jezika i istorije.\nNavodi i primer jedne iseljeničke porodice u Kanadi, Varaklić iz jugozapadne Srbije, koja svake godine za decu u Raškoj oblasti pošalje božićne paketiće.\n„Ne vidi država, a to su ljudi koji su uspeli radom u jednoj dalekoj zemlji, kao uspešni privrednici, koji mogu da budu ozbiljni lobisti za Srbiju, za srpske interese, neko ko nas predstavlja na najbolji mogući način“, rekao je Selaković.\nSelaković skreće pažnju i na to da je na čelu Uprave za saradnju sa Srbima u dijaspori i regionu Arno Gujon, kako kaže, čovek izvanredne energije, velike ljubavi prema srpskom narodu, koju je pokazivao u delovanju prema Srbima na na KiM, tamo gde su bili ozbiljno ugroženi.\n„Time je pokazao i dao primer mnogim našim sunarodnicima šta može pojedinac da uradi. A, kada taj pojedinac energiju, entuzijazam, ljubav prema ljudima, prenese na delovanje u okviru državnog sistema, mislim da su se stvorili preduslovi da se u takvom delovanju rađaju dobri rezultati“, rekao je Selaković.\nlobisti, dijaspora, Srbi, Nikola Selaković